На основу члана 108. став 2. Статута општине Беочин („Службени лист општине Беочин“ број 3/2019), Општинско веће oпштине Беочин упућује

**ЈАВНИ ПОЗИВ**

**ЗА УЧЕШЋЕ У ЈАВНОЈ РАСПРАВИ O НАЦРТУ**

**ЛОКАЛНОГ АКЦИОНОГ ПЛАНА ЗА СОЦИЈАЛНО УКЉУЧИВАЊЕ РОМА И РОМКИЊА У ОПШТИНИ БЕОЧИН**

**ЗА ПЕРИОД ОД 2026. ДО 2028. ГОДИНЕ**

Позивају се сва заинтересована правна и физичка лица да дају своје предлоге, примедбе и сугестије на Нацрт Локалног акционог плана за социјално укључивање Рома и Ромкиња у општини Беочин за период од 2026. до 2028. године (у даљем тексту: нацрт ЛАП-а)

Јавна расправа ће трајати 15 (петнает) дана, **у периоду од 4.2.2026. године до 18.2.2026. године, закључно до 15,00 часова.**

Отворени састанак ће се одржати дана **6.2.2026. године (ПЕТАК) са почетком у 18,00 часова у згради општине Беочин - Велика сала.**

Учесници јавне расправе и други заинтересовани субјекти своје предлоге, примедбе и сугестије на Нацрт Локалног акционог плана за социјално укључивање Рома и Ромкиња у општини Беочин за период од 2026. до 2028. године могу доставити у писаном облику Одељењу за имовинске, опште и заједничке послове, Беочин ул. Светосавска бр. 25, најкасније до 18.2.2026. године, закључно до 15,00 часова, лично или путем поште са назнаком: “За јавну расправу о Нацрту Локалног акционог плана за социјално укључивање Рома и Ромкиња у општини Беочин за период од 2026. до 2028. године“.

Примедбе, предлози и сугестије могу да се доставе и електронским путем, путем прописаног обрасца на мејл адресу: **marica.beocin@gmail.com**

Текст Нацрта ЛАП-а и Програм јавне расправе биће постављени на огласној табли и званичном сајту општине Беочин www.beocin.rs.

ОПШТИНСКО ВЕЋЕ Председавајућа Општинског већа

Број:01-06-13/4/26 Председница општине

Дана: 3.2.2026. године Биљана Јанковић

Б Е О Ч И Н