

|  |
| --- |
| **ЛОКАЛНИ АКЦИОНИ ПЛАН ЗА СОЦИЈАЛНО УКЉУЧИВАЊЕ РОМА И РОМКИЊА У ОПШТИНИ БЕОЧИН**  за период 2026 - 2028. године |
|  |
|  |
|  |
| **САДРЖАЈ**  [**1. УВОД 5**](#_Toc185181903)  1.1 [Методологија и спровођење процеса консултација 6](#_Toc185181904)  **2.** [**СТРАТЕШКИ И ИНСТИТУЦИОНАЛНИ ОКВИР НА МЕЂУНАРОДНОМ, НАЦИОНАЛНОМ И ЛОКАЛНОМ НИВОУ 7**](#_Toc185181905)  [2.1 Усклађеност ЛАП-а са међународним и националним стратешким и правним оквиром 7](#_Toc185181906)  [2.2. Локална планска документа и јавне политике 9](#_Toc185181907)  [2.2.1 Ефекти досадашње реализације локaлних јавних политика у области инклузије Рома и Ромкиња у Беочину 10](#_Toc185181908)  [2.3 Локални институционални оквир у области социјалне инклузије Рома и Ромкиња 11](#_Toc185181909)  [**3. АНАЛИЗА СТАЊА 13**](#_Toc185181910)  [3.1 Општи подаци о ромској националној мањини 14](#_Toc185181911)  [**3.2 ОБРАЗОВАЊЕ 15**](#_Toc185181912)  [3.2.1 Предшколско образовање 15](#_Toc185181913)  [3.2.2 Основно образовање 16](#_Toc185181914)  [3.2.3 Средње, више и високо образовање 17](#_Toc185181915)  [3.2.4 Локалне политике и праксе у области образовања 18](#_Toc185181916)  [3.2.5 SWOT анализа у области образовања 20](#_Toc185181917)  [**3.3 ЗАПОШЉАВАЊЕ 21**](#_Toc185181918)  [3.3.1. Локалне политике и праксе у области запошљавања 22](#_Toc185181919)  [3.3.2 SWOT анализа у области запошљавања 24](#_Toc185181920)  [**3.4 СТАНОВАЊЕ 25**](#_Toc185181921)  [3.4.1 Локалне политике и праксе у области становања 28](#_Toc185181922)  [3.4.2 SWOT анализа у области становања 28](#_Toc185181923)  [**3.5 ЗДРАВСТВЕНА ЗАШТИТА 29**](#_Toc185181924)  [3.5.1 SWOT анализа у области здравствене заштите 31](#_Toc185181925)  [**3.6 СОЦИЈАЛНА ЗАШТИТА 32**](#_Toc185181926)  [3.6.1 Локалне политике и праксе у области социјалне заштите 35](#_Toc185181927)  [3.6.2 SWOT анализа у области социјалне заштите 35](#_Toc185181928)  [**3.7 БОРБА ПРОТИВ ЦИГАНИЗМА И ДИСКРИМИНАЦИЈЕ 37**](#_Toc185181929)  [3.7.1 SWOT анализа у области борбе против дискриминације 40](#_Toc185181930)  [**3.8 ПАРТИЦИПАЦИЈА 41**](#_Toc185181931)  [3.8.1 SWOT анализа у области партиципације 43](#_Toc185181932)  [**4. ДЕФИНИСАЊЕ ЖЕЉЕНЕ ПРОМЕНЕ 44**](#_Toc185181933)  [4.1 Визија 44](#_Toc185181934)  4.2 [Општи циљ 44](#_Toc185181935)  4.3 [Посебни циљеви и мере 45](#_Toc185181936)  **5. АКЦИОНИ ПЛАН 49**  **6. ОКВИР ПРОГРАМСКОГ БУЏЕТА ЗА СПРОВОЂЕЊЕ АКЦИОНОГ ПЛАНА 72**  **7. ОКВИР ЗА ПРАЋЕЊЕ, ВРЕДНОВАЊЕ УЧИНКА И ИЗВЕШТАВАЊЕ О СПРОВОЂЕЊУ ЛАП-а 79** |

**УВОДНА РЕЧ ПРЕДСЕДНИЦЕ ОПШТИНЕ**



Поштовани суграђанке и суграђани,

Пред вама је Локални акциони план за социјално укључивање Рома и Ромкиња у општини Беочин за период од 2026. до 2028. године – стратешки документ који има за циљ да успостави ефикасне механизме за унапређење квалитета живота ромске популације у општини Беочин, која у овом тренутку чини око 9% укупног становништва наше општине.

Имајући у виду да Роми предстваљају важан сегмент нашег друштва, унапређење услова живота ромске заједнице није и не треба да буде третирано као питање социјане правде једне мањине, већ основни предуслов за укупан развој потенцијала и квалитета живота свих наших грађана.

Ослањајући се на постојеће стратешке документе који долазе из националних оквира, а који недвосмислено налажу децентрализацију послова у вези са инклузијом Рома и пружају могућност мањим срединама да преузму активну улогу у дефинисању и спровођењу јавних политика у овој области, Локални акциони план за социјално укључивање Рома и Ромкиња у општини Беочин дефинише конкретне мере и активности у областима образовања, становања и запошљавања, али и здравствене и социјалне заштите са циљем да се обезбеде одржива решења и дугорочни ефекти за бољу интеграцију ромске популације која живи на територији наше општине.

Током процеса израде овог документа, водили смо се првенствено потребама наших суграђана а примарни циљ био је стварање друштвеног амбијента једнаких могућности за све Роме и креирање механизама који ће побољшати услове за оставривање њиховог права на достојанствен живот, образовање, рад и активно учешће у друштвеној заједници.

У том смислу, од самог почетка, консултације са свим заинтересованим странама и представницима ромске заједнице текле су паралелно са процесом стратешког планирања. Прикупљање информација о тренутном стању и актуелним проблемима ромске националне мањине у Беочину, као и добијање повратних информација о предложеним мерама и активностима за побољшање њиховог положаја, предстваљају најважнији ресурс и полазну основу за успостављање механизама у чији ће рад, уз све институције и установе, бити укључени и мобилни тим и педагошки асистенти.

Посебан акценат стављен је на оснаживање деце, младих и жена као и на јачање међусекторске сарадње и активно учешће припадника ромске заједнице у процесима доношења одлука.

Верујући да су поштовање различитости и уважавање једнаких права појединца, темељ сваке успешне заједнице, Општина Беочин остаје посвећен партнер у спровођењу овог Плана са јасном визијом да Беочин буде средина једнаких шанси у којој се различитости поштују а потенцијали сваког појединца развијају.

На самом крају, желела бих да изразим захвалност свима који су узели активно учешће у изради овог документа и који су уложили напоре и показали спремност да успоставе ефикасан дијалог те предложе јасна решења за унапређење положаја свих Ромкиња и Рома на територији наше општине.

Будућност Беочина треба да почне управо од свих нас, наших одлука и спремности да заједничким радом изградимо јачу, социјално одрживу и демографски виталну заједницу. Са уверењем да ћемо заједно развијати нашу општину као место инклузије и подстицаја, позивам све установе, организације и суграђане да буду партнери и подршка у спровођењу овог плана.

С поштовањем,

Биљана Јанковић

председница општине Беочин

**ЛИСТА СКРАЋЕНИЦА**

|  |  |
| --- | --- |
| **АП**  **ДЗ**  **ЕУ**  **ЕХО** | Акциони план  Дом здравља  Европска унија  Екуменска хуманитарна организација |
| **ЈКП** | Јавно комунално предузеће |
| **ЈЛС** | Јединица локалне самоуправе |
| **ЛАП**  **МТ** | Локални акциони план  Мобилни тим за социјално укључивање Рома и Ромкиња |
| **НСП**  **НСЗ**  **ОЦД**  **ОШ**  **ПВО**  **ППП**  **ПА**  **ПУ**  **РРА** | Новчана социјална помоћ  Национална служба за запошљавање  Организација цивилног друштва  Основна школа  Предшколско васпитање и образовање  Предшколски припремни програм  Педагошки асистент  Предшколска установа  Регионална развојна агенција |
| **СКГО**  **СШ** | Стална конференција градова и општина  Средња школа |
| **ФООО** | Функционално основно образовање одраслих |
| **ЦСР** | Центар за социјални рад |

1. **УВОД**

Локални акциони план за социјално укључивање Рома и Ромкиња у општини Беочин за период 2026 – 2028. *(у даљем тексту: ЛАП)* представља наставак напора локалне самоуправе са циљем унапређења квалитета живота ромске популације која чини око 9% становништва наше општине. ЛАП сублимира основне правце планске интервенције у наредном трогодишњем периоду кроз које ће локална управа реализовати дефинисане стратешке мере и активности, како би уз оптимално ангажовање локалних ресурса остварила постављене циљеве и постигла већи степен социјалне инклузије ромске заједнице на локалном нивоу.

Роми представљају једну од најугроженијих друштвених група у Србији, која се на свакодневном нивоу суочава са бројним системским изазовима у готово свим сегментима друштвеног живота. Влада Републике Србије настоји на стратешком нивоу да унапреди њихов положај већ деценију и по уназад и да кроз удружени напор релевантних актера на свим нивоима власти, смањи неједнакости које постоје између ромске националне мањине и осталог становништва. До сада је на националном нивоу усвојено више стратешких докумената који су имали за циљ унапређење положај грађана ромске националности, а последњи такав представља Стратегија за социјално укључивање Рома и Ромкиња у Републици Србији за период 2022 – 2030. (*у даљем тексту: Стратегија*) и Акциони план за 2026. и 2027. годину за њено спровођење.

Један од кључних принципа националне стратегије јесте децентрализација послова у вези са инклузијом Рома, која подразумева активну улогу локалних самоуправа у планирању и спровођењу локалних јавних политика у овој области. Овакав приступ је условљен, пре свега, чињеницом да многе јединице локалне самоуправе (*у даљем тексту: ЈЛС*) располажу локалним механизмима за социјално укључивање Рома и Ромкиња, као што су: координатори за ромска питања, мобилни тимови, педагошки асистенти, здравствене медијаторке, те им управо то омогућава ефикасније управљање инклузивним јавним политикама. Правни основ за израду овог ЛАП-а налази се у Закону о планском систему и Закону о локалној самоуправи који обавезује ЈЛС да се старају о остваривању људских и мањинских права на својој територији, а многа права, укључујући приступ образовању, запошљавању, адекватном становању, здравственој и социјалној заштити, остварују се управо на локалном нивоу. Такође, општине и градови поседују информације са терена о реалним проблемима и потребама ромске популације која живи на њиховој територији, те на основу њих могу лакше да планирају и спроводе стратешке мере како би се отклонили узроци отежаног приступа правима и структурног сиромаштва припадника ромске националности. Посебна одговорност локалних власти лежи у обезбеђивању финансијских средстава, како из локалног буџета тако и из екстерних извора финансирања, да би се осигурало успешно спровођење мера социјалног укључивања Рома и Ромкиња на њиховој територији.

Општина Беочин је захваљујући учешћу у пројекту «Подршка одрживим услугама социјалне заштите у заједници и политикама укључивања на локалном нивоу», који финансира Европска унија у оквиру ИПА 2020, покренула процес стратешког планирања у области инклузије Рома за период 2026 – 2028. Уговорно тело пројекта је Министарство финансија – Сектор за уговарање и финансирање програма из средстава Европске уније, надлежно министарство за реализацију пројекта је Министарство за рад, запошљавање, борачка и социјална питања, док је Стална конференција градова и општина (СКГО) задужена за његову имплементацију.

Радна група за израду ЛАП-а формирана је 26. маја 2025. године одлуком председнице општине и чинили су је:

* Марица Савковић, чланица Општинског већа (координаторка Радне групе),
* Драган Глигорић, руководилац Одељења за буџет и финансије (члан),
* Жана Стефанишин, руководилац Одељења за имовинске, опште и заједничке послове (члан),
* Весна Поповић, руководилац Одељења за инспекцијске послове, урбанизам и заштиту животне средине (члан),
* Исмет Адемовски, координатор за ромска питања (члан),
* Нада Лазић, саветник за запошљавање Националне службе за запошљавање (члан),
* Драган Бранковић, секретар Црвеног крста Беочин (члан),
* Емин Селими, члан Удружења рома Беочин (члан),
* Феруз Дрмаку, педагошки асистент у ОШ „Јован Грчић Миленко“ Беочин (члан),
* Јасенка Бојовић, руководилац ЦСР Града Новог Сада - Одељење у Беочину (члан),
* Ана Камешничанин, медицинска сестра у ДЗ „ Др Душан Савић Дода“ Беочин (члан),
* Драгана Бабић, васпитач у ПУ „Љуба Станковић“ Беочин (члан),
* Татјана Крстић, директорка ОШ „Јован Поповић“ Сусек (члан),
* Јасмина Барчић, представник Форума Рома Србије (члан),
* Агим Дрмаку, председник Културног центра Рома Беочин.

Тим експерата који је испред СКГО координисао процес стратешког планирања и пружао техничку подршку Радној групи за израду ЛАП-а чинили су: Ванеса Белкић, експерткиња за стратешко планирање, Тибор Домонкош, експерт за програмско буџетирање и Марија Весић, експерткиња за партиципацију заједнице.

**1.1 Методологија и процес консултација**

Процес стратешког планирања био је заснован на методологији коју је развила СКГО у оквиру програма “Подршка ЕУ инклузији Рома – Оснаживање локалних заједница за инклузију Рома“.[[1]](#footnote-2) Сама методологија је усклађена са Законом о планском систему и Уредбом о методологији израде докумената јавних политика.

Припрема ЛАП-а је подразумевала спровођење следећих фаза у процесу стратешког планирања:

Припрему анализе стања са SWOT анализама у седам приоритетних области:

**1ѕѕд....**

борба против циганизма и дискриминације, образовање, запошљавање,

становање, здравље, социјална заштита и партиципација

**2**

Дефинисање визије, општег циља, посебних циљева и индикатора за

мерење учинка

Дефинисање стратешких мера заједно са индикаторима за мерење учинка

**3**

**4**

Припрему акционог плана

Током процеса стратешког планирања организовано је више радионица и састанака радне групе, као и две фокус групе са представницима ромске заједнице током којих је израђен нацрт ЛАП-а и то:

* Уводна једнодневна радионица на којој је представљена методологија за израду ЛАП-а и упитник за сакупљање података за анализу стања (одржана: 15.07.2025.)
* Радионица за финализацију ситуационе анализе са SWOT анализом на којој су сакупљени финални коментари на први нацрт анализе стања и урађена SWOT анализа у 7 приоритетних области инклузије Рома (одржана: 4.09.2025.)
* Прва фокус група са представницима ромске заједнице на којој су прикупљене информације о тренутном стању и проблемима ромске популације у приоритетним областима ЛАП-а (одржана: 05.09.2025.)
* Дводневна радионица за израду циљева и мера на којој су дефинисани визија, циљеви и мере за сваку приоритетну област инклузије, укључујући индикаторе (одржана: 1-02.10.2025.)
* Дводневна завршна радионица за израду акционог плана на којој су дефинисане активности, носиоци, партнери, рокови за имплементацију и финансијска средстава за реализацију мера и активности (одржана: 17-18.11.2025.)
* Друга фокус група са представницима ромске заједнице на којој су прикупљени коментари и предлози за унапређење нацрта акционог плана (одржана: 19.11.2025.)
* Јавна расправа о нацрту ЛАП-а на којој је представљен нацрт документа и прикупљени предлози и коментари заинтересованих страна за његово унапређење (одржана је: 6.02.2026.)

ЛАП је израђен у широком консултативном процесу који је омогућио утицај кључних актера и заинтересованих страна на његову коначну садржину и обезбедио израду реалног и спроводљивог документа усклађеног са потребама циљне групе и ресурсима локалне заједнице. Консултације са заинтересованим странама и представницима ромске заједнице текле су паралелно са процесом стратешког планирања од самог почетка. Превасходни циљ консултација био је прикупљање информација о тренутном стању и актуелним проблемима ромске националне мањине у Беочину, као и добијање повратних информација о предложеним стратешким мерама и активностима чија је реализација планирана у наредне три године. Такође, представници ромске заједнице били су укључени у Радну групу за израду ЛАП-а, а одржане су и две фокус групе са представницима ромске заједнице на којима су прикупљени подаци и коментари на први нацрт ситуационе анализе, као и предлози мера и активности за акциони план. Такође, ромска заједница је учествовала и у процесу јавне расправе о нацрту документа, која је реализована у периоду од ------------------------------

1. **СТРАТЕШКИ И ИНСТИТУЦИОНАЛНИ ОКВИР НА МЕЂУНАРОДНОМ, НАЦИОНАЛНОМ И ЛОКАЛНОМ НИВОУ**

**2.1 Усклађеност ЛАП-а са међународним и националним стратешким и правним оквиром**

С обзиром на то да је ЛАП усклађен са циљевима и мерама националне Стратегије за социјално укључивање Рома и Ромкиња у Републици Србији за период 2022 – 2030. године, очигледна је његова веза и усклађеност са релевантним међународним и европским документима у области заштите људских и мањинских права, на чијим изворима је израђена и сама национална стратегија. Међу најзначајним документима су они који су усвојени у Уједињеним нацијама, Савету Европе и Европској унији.

**Уједињене нације** су усвојиле читав низ универзално важних докумената у области људских и мањинских права, међу којима су: *Универзална декларација о људским правима, Међународни пакт о економским, социјалним и културним правима, Међународни пакт о грађанским и политичким правима, Међународна конвенција о укидању свих облика расне дискриминације, Декларација УН о сузбијању насиља над женама, Конвенција о правима детета, Декларација о правима припадника националних или етничких, верских или језичких мањина, Циљеви одрживог развоја Агенде 2030* итд.

Поред овога, ЛАП је усклађен и са већим бројем конвенција и декларација које је усвојио **Савет Европе**, као што су: *Конвенција за заштиту људских права и основних слобода, Европска социјална повеља, Стразбуршка декларацији о Ромима, Конвенција о спречавању и борби против насиља над женама и насиља у породици*, итд. Такође, ова организација је усвојила и многобројне препоруке, декларације и резолуције посвећене уређењу права Рома у области образовања, здравља, становања, рада и економског оснаживања.

Имајући на уму да је наша држава у процесу приступања **Европској унији,** од посебног је значаја усклађеност јавних политика које се доносе на свим нивоима власти са европском правном баштином, те је овај документ усклађен са *Оквиром ЕУ за националне стратегије за интеграцију Рома и Ромкиња,* *Стратешким оквиром ЕУ за једнакост, укључивање и учешће Рома за период од 2020- 2030*, *Акционим планом ЕУ за борбу против расизма за период 2020-2025*, као и тзв. *Познањском декларацијом[[2]](#footnote-3)*, коју су потписали председници влада држава Западног Балкана, укључујући Србију. Њоме су постављени конкретни циљеви и индикатори које државе у процесу приступања Европској унији треба да испуне као одређени минимални праг пре учлањена у ЕУ у шест области: запошљавање, становање, образовање, здравство, грађански статус и недискриминација.

*Стратегија за социјално укључивање Рома и Ромкиња у Републици Србији за период од 2022. до 2030. године* представља основни стратешки оквир на националном нивоу за израду овог ЛАП-а, те су током процеса стратешког планирања у обзир узети визија, циљеви и мере из овог документа као кључни орјентири према којима је потребно ускладити локалну јавну политику у области инклузије Рома. Она обухвата осам приоритетних области: борбу против циганизма[[3]](#footnote-4) и дискриминације, смањење сиромаштва и социјалне искључености, партиципацију, образовање, становање, запошљавање, здравље и социјалну заштиту. Србија је усвајањем стратешког оквира у овој области ускладила своју политику са Европском унијом, јер је као основ за израду националне стратегије користила *Оквир ЕУ за националне стратегије за интеграцију Рома*, који је Европска комисија прописала за земље чланице ЕУ. Поред европских смерница, национална стратегија је заснована на националним прописима и документима, укључујући Оперативне закључке са семинара „Социјално укључивање Рома и Ромкиња у Републици Србији” (2017–2019) и Акциони план за поглавље 23 .

Такође, када говоримо о националном правном оквиру релевантном за ову област стратешког планирања, онда треба споменути да је ЛАП усклађен и са Уставом Републике Србије и бројним законима који уређују поједина питања у приоритетним областима социјалне инклузије Рома и Ромкиња. Најзначајни међу њима су:

* Закон о локалној самоуправи,
* Закон о планском систему,
* Закон о заштити права и слобода националних мањина,
* Закон о националним саветима националних мањина,
* Закон о забрани дискриминације,
* Закон о социјалној заштити,
* Закон о финансијској подршци породици са децом,
* Закон о основама система образовања и васпитања,
* Закон о предшколском васпитању и образовању,
* Закон о основном образовању и васпитању,
* Закон о средњем образовању и васпитању,
* Закон о запошљавању и осигурању за случај незапослености,
* Закон о планирању и изградњи,
* Закон о становању и одржавању зграда,
* Закон о здравственој заштити,
* Закон о здравственом осигурању,
* Закон о јавном здрављу,
* Закон о матичним књигама,
* Закон о социјалној карти,
* Закон о управљању миграцијама, итд.

**2.2 Локална планска документа и јавне политике**

Општина Беочин је један од учесника у планском систему Републике Србије, те у складу са својим надлежностима има обавезу да планира локалне јавне политике, анализира њихове ефекте, припрема и усваја планска документа, спроводи и прати њихову реализацију, као и да вреднује њихове учинке у циљу преиспитивања и унапређења локалних јавних политика у будућности. У моменту израде ЛАП-а општина је имала пет важећих планских докумената, односно докумената јавних политика, а то су:

* Регионални план управљања отпадом за Град Нови Сад и општине Бачка Паланка, Бачки Петровац, Беочин, Жабаљ, Србобран, Темерин и Врбас за период 2019 – 2028. године
* План развоја општине Беочин 2023 – 2030.
* План јавног здравља општине Беочин 2022 – 2025.
* Локални антикорупцијски план за општину Беочин
* Локални акциони план за социјално укључивање Рома и Ромкиња у области становања у општини Беочин за период 2025 – 2027.

Ниједан од поменутих докумената, осим последњег, не садржи циљеве и мере који се непосредно односе на унапређење квалитета живота ромске популације. Међутим, у оквиру *ЛАП-а за социјално укључивање Рома и Ромкиња у области становања у општини Беочин за период 2025 – 2027.* детаљно је развијана планска интервенција у области унапређења квалитета становања ромских породица у Беочину до краја 2027. године, која садржи четири стратешке мере представљене у табели испод.

*Табела 1: Циљеви и мере* *ЛАП-а за социјално укључивање Рома и Ромкиња у области становања у општини Беочин за период 2025 – 2027.*

|  |  |
| --- | --- |
| **ЦИЉ** | **МЕРА** |
| **ПОСЕБАН ЦИЉ 1. Унапређење инфраструктуре у ромским насељима, побољшање услова становања и подршка у решавању у поступцима озакоњења објеката** | **Мера 1.1** Идентификовати потребе за унапређењем становања и инфраструктуре у деловима насеља где живе Роми  **Мера 1.2** Израда пројектно-техничке документације за извођење недостајуће инфраструктуре у насељима где живе Роми  **Мера 1.3** Обезбедити правну и техничку помоћ лицима ромске националности при решавању имовинско-правних односа у поступку озакоњења стамбених објеката  **Мера 1.4** Унапређење становања и инфраструктуре у деловима насеља где живе Роми |

Радна група за израду нацрта ЛАП-а узела је у обзир већ усвојене стратешке мере и активности из наведеног документа, те су оне инкорпориране у овај документ који је по свом карактеру вишег нивоа општости.

**2.2.1. Ефекти реализације локaлних јавних политика у области инклузије Рома и Ромкиња**

Општина Беочин је до сада имала усвојен само један документ који се односио на инклузију Рома – *Стратегију за запошљавање припадника ромске заједнице у општини Беочин за период 2024 – 2020.* Иако су овим документом били јасно дефинисани механизми за праћење, извештавање и евалуацију реализације ове стратегије, ти извештаји ипак нису рађени.

Међутим, у протеклом периоду општина Беочин је спроводила мере које су имале ефекта на унапређење положаја ромске заједнице и **највише напретка је постигнуто у области образовања, становања и запошљавања.**

У области образовања значајно је подигнут обухват деце ромске националности програмима раног развоја, захваљујући томе што у Беочину постоји бесплатно предшколско образовање за сву децу свих старосних категорија које се финансира из локалног буџета. Овим је значајно повећан број деце ромске националности која похађају ниже вртићке групе, а не само предшколски припремни програм (ППП). Додатно, општина више од 10 година финансира двочасовну инклузивну наставу за децу ромске националности узраста од 4 до 5,5 година са циљем учења српског језика, како би их припремила за полазак у школу и помогла им да несметано прате школско градиво. Прошле године је у ПУ запослен логопед који ради са децом која имају проблема у развоју говора. Такође, ангажовање педагошких асистената је значајно унапредило сарадњу образовних установа са родитељима, као и боља постигнућа ученика у образовном процесу, а општина из свог буџета обезбеђује набавку уџбеника, школски прибор за све ученике ромске националности од II до VIII разреда, бесплатан превоз за основце и субвенционисан превоз за средњошколце, као и стипендију за средњошколца са најбољом школским успехом ромске националности. Такође, из општинског буџета се плаћа и организација матурске вечери за све основце, па и за матуранте ромске националности.

У области становања претходних година је омогућено стамбено збрињавање већег броја ромских породица из категорије интерно-расељених лица и повратника по Споразумима о редамисији, а захваљујући републичким и донаторским програмима. Тако су за 6 породица купљени станови у приземљу зграде за колективно становање који се налазе у насељу Колоније, 8 породица је добило грађевински материјал за доградњу и адаптацију стамбеног простора и купљена је једна сеоска кућа кроз програм Министарства за бригу о селу. Поред овога, захваљујући пројектним иницијативама омогућена је подршка озакоњењу бесправно саграђених објеката у којима живе ромске породице, те је 98 ромских породица укључено у пројекат израде комплетне документације за легализацију објеката. Након откупа парцеле (у јавној својини општине) на којој је објекат нелегално саграђен, ромске породице ће уписати своје власништво над објектом.

У области запошљавања 12 интерно-расељених Рома је добило опрему за почетак пословања (тримери, опрема за фризерске салоне, куварска опрема итд.) у претходном периоду, а спроведене су и обуке за преквалификацију и стицање стручних знања за обављање конкретних послова (руковаоци грађевинских машина, баштовани, фризери, кувари).

**2.3. Локални институционални оквир у области социјалне инклузије Рома и Ромкиња**

У Беочину постоје одређени локални механизми који имају за циљ да оперативно олакшају приступ остваривању људских и мањинских права, као и социјалну инклузију ромске популације на територији општине. **Међу члановима Општинског већа налази се и члан који је задужен за област културе, националне мањине и верске заједнице**, што значи да у локалном извршном органу постоји већник који је задужен и за питања инклузије Рома. Даље, **Мобилни тим за социјално укључивање Рома и Ромкиња на локалном нивоу** *(у даљем тексту: Мобилни тим/МТ)* формиран је 2016. године са основним задатком да ради на подстицању директне примене дефинисаних стратешких мера у локалним органима и установама, да обилази ромска насеља на основу утврђеног плана, сарађује са Националним саветом ромске националне мањине и организацијама цивилног друштва, извештава органе јавне управе о проблемима у вези са применом стратешких мера, те припрема иницијативе и пројекте којима се осигурава сарадња локалних организација и партнера у процесу унапређења положаја Рома. У састав Mобилног тима улазе:

* координатор за ромска питања,
* педагошки асистент,
* педагошка асистенткиња,
* саветница за запошљавање НСЗ Филијала Нови Сад - испостава Беочин,
* главна сестра Дома здравља „Др Душан Савић Дода“ Беочин,
* здравствена медијаторка, ангажована од стране Министарства здравља,
* командир Полицијске станице Беочин,
* чланица Општинског већа задужена за националне мањине, верске заједнице и сарадњу са месним заједницама,
* чланица Општинског већа задужена за здравствену заштиту, популациону политику, родну равноправност и социјална питања,
* начелник општинске управе,
* руководилац Одељења за инспекцијске послове, урбанизам и заштиту животне средине ОУ,
* председник Удружења Рома Беочин,
* представник Центра за социјални рад Града Новог Сада - Одељење Беочин.

Такође, општина Беочин је међу првим локалним самоуправама у Србији ангажовала **координатора за ромска питања**, а његова радна позиција је систематизована *Правилником о организацији и систематизацији радних места у општинској управи, правобранилаштву и стручним службама Општине Беочин.* Међутим, након отказа који је на ову позицију дало лице које је на њему било запослено, **послови координатора за ромска питања су придодати службенику који обавља послове у вези са избеглим и интерно расељеним лицима и повратницима**.Основна улога координатора јесте да као представник локалне самоуправе пружа стручну и техничку помоћ ромској заједници на територији општине са циљем решавања проблема и задовољавања потреба грађана ромске националности, као и унапређења њиховог социо-економског положаја. Поред тога, координатор за ромска питања учествује у дефинисању приоритета и прати спровођење локалних стратешких мера и одобрених пројеката у области инклузије Рома, поспешује међусекторску сарадњу између институција укључених у спровођење мера за унапређење положаја Рома и сарађује са локалним организацијама цивилног друштва које делују у области инклузије Рома.

У Беочину постоје **два педагошка асистента** који имају задатак да раде на повећању обухвата деце ромске националности у предшколској установи и основној школи, као и да пружају континуирану подршку како деци тако и њиховим родитељима у похађању наставе и превазилажењу тешкоћа са којима се деца суочавају током школовања. Педагошки асистенти (1 жена и 1 мушкарац) су тренутно ангажовани у ОШ „Јован Грчић Миленко“ Беочин и Предшколској установи „Љуба Станковић“, али постоји реална потреба за ангажовањем најмање још два педагошка асистента - једног у ОШ „Јован Поповић“ Сусек и још једног у ОШ „Јован Грчић Миленко“ Беочин, због великог броја ученика ромске националности.

Здравствене медијаторке представљају важану спону у ефикасном повезивању здравственог система и грађана неформалних ромских насеља, како би се омогућио што бољи увид здравствених установа у стање у овим насељима и повећао број правовременог јављања лекару. Оне воде евиденцију о здравственом стању житеља неформалних насеља, раде на подизању свести о неопходности вакцинације деце, о значају правилне исхране, хигијенских навика, заштити од заразних болести, планирању породице, као и о штетности психоактивних супстанци. **У Беочину трентно не постоји здравствена медијаторка**, али је у ранијем периоду била ангажована пројектно.


1. **АНАЛИЗА ПОСТОЈЕЋЕГ СТАЊА**

**3.1 Основни подаци о општини**

Општина Беочин се налази у централном делу Аутономне покрајине Војводине и чини је осам насељених места: Беочин, Баноштор, Грабово, Луг, Раковац, Свилош, Сусек и Черевић. Иако административно припрада Јужнобачком округу, територијално припада северном делу Срема. Подручје општине обухвата територију од 184 км2 и простире се између Дунава и Фрушке горе. Беочин се граничи са општином Бачки Петровац на северу, са градом Новим Садом на североистоку, са општином Бачка Паланка на северозападу, док се на југоистоку и југозападу граничи са општином Ириг и градом Сремска Митровица. Општину одликује веома повољан географски положај јер се налази у плодној војвођанској равници, на удаљености 17 км од Новог Сада и око 95 км од Београда. Према степену развијености, **Беочин припада првој групи локалних самоуправа чији је степен развијености изнад републичког просека**.

Према подацима пописа из 2022. године у општини живи 13.875 становника, што представља умањене од 11,77% у односу на попис из 2011. године, када је у општини живело 15.726 становника. Последње 2,5 деценије општину карактеришу **неповољни демографски трендови** који се огледају у депопулацији становништва, негативном природном прираштају, старењу становништва и миграцијама,чиме ова општина дели судбину осталих локалних самоуправа у Републици Србији. Овакви демографски трендови имају изразито неповољан утицај на све сфере и аспекте друштвено-економског живота општине и у великој мери представљају лимитирајући фактор за даљи развој Беочина.

*Графикон 1: Етнички састав општине Беочин према попису становништа (2022)*



**Општина Беочин је према званичној статистици мултиетничка средина** са уделом српског становништва од 69,41% у укупном броју становника. Најбројније националне мањине су: Роми (8,93%), Словаци (4,54%), Хрвати (2,22%), Мађари (1,56%) и Југословени (0,90%), док осталих 13 нација које живе у општини има знатно мање.[[4]](#footnote-5) Са изузетком насеља Луг, где највећи део популације чине Словаци, у осталим насељима живи већинско српско становништво.

**3.2 Општи подаци о ромској националној мањини**

**Роми представљају највећу националну мањину у Беочину,** па тако према резултатима пописа из 2022. у општини живи 1.239 Рома (620 мушкараца - 50,04% и 619 жена- 49,96%). Међутим, **процењује се да је стваран број знатно већи и да износи око 1.800 грађана ромске националности.** Велика већина Рома живи у урбаном делу општине – 93,79%, односно 1.162 Рома, док је њихов број у сеоским насељима према званичној статистици свега 77 (6,21%). Бројни су разлози зашто из званичне статистике није могуће утврдити стваран број Рома који живе у Републици Србији, па тако ни у општини Беочин. Према Уставу Републике Србије грађани нису дужни да се изјашњавају о својој националној припадности, те се процене углавном заснивају на теренском раду локалних институција и ОЦД које непосредно раде на пружању услуга или остваривању и заштити права ромске националне мањине. Поред овога, на неизјашњавање утиче и низ других битних фактора попут: страха од дискриминације, правне невидљивости, етномимикрије, изражене мобилности, социјалне искључености, као и висок проценат мешовитих бракова и асимилација. Такође, на тешко утврђивање стварног броја Рома утичу и сталне миграције ромске популације, као и повратак лица из иностранства на основу споразума о реадмисији.

На територији општине Беочин не постоје подстандардна насеља у којима живе искључиво ромске породице, већ су Роми интегрисани и са остатком становништва живе у центраном насељу Беочин на три локације (Колоније, Шљивик и Филијала), као и у сеоском насељу Сусек. Највећа ромска насеља су Шљивик, у коме према проценама живи 200 породица, и Колоније у којима живи око 150 ромских породица. Ова два насеља су уједно и најбоље инфраструктурно опремљена са доступном канализационом, водоводном и елекричном мрежом. Слично ситуацији у остатку земље, образовна структура ромске популације је најлошија у односу на остале етничке групе. Занемарљиво мали број Рома је формално запослен, односно највећи број њих ради у сивој економији док су истовремено примаоци новчане социјалне помоћи и осталих права и услуга у области социјалне заштите. Сиромаштво је главни изазов социо-културног положаја Рома и вишегенерацијски друштвени феномен, који се уједно може сматрати и узроком, али и последицом изразито неповољног друштвеног положаја ромске заједнице. Све ово указује на то да се положај Рома и Ромкиња у Беочину не разликује битно од положаја ромске популације у другим локалним самоуправама у Србији и региону.

**3.3 ОБРАЗОВАЊЕ**

**3.3.1 Предшколско образовање**

ПУ „Љуба Станковић“ Беочин обавља делатност предшколског васпитања и образовања деце и обезбеђује исхрану, превентивно-здравствену и социјалну заштиту деце предшколског узраста у складу са законом. Њен рад се одвија у 7 објеката који се налазе у Беочину, Беочин селу, Раковцу, Баноштору, Черевићу, Сусеку и Лугу. Према званичним подацима, **у школској 2023/24. години предшколским образовањем и васпитањем у Беочину је било обухваћено 403 детета, међу којима је било 47 деце ромске националности (11,7%) што је значајно изнад просека у другим локалним самоуправама у Србији.** Од овог броја било је 18 девојчица (38,3%) и 29 дечака (61,7%). Овоме су умногоме допринеле локалне мере које подразумевају бесплатно ПВО за сву децу на територији општине, па је број уписане деце ромске националности растао из године у годину, као и финанисрање двочасовног инкузивног програма за ромску децу узраста од 4 до 5,5 година за учење српског језика. **У ПУ је ангажована једна педагошка асистенткиња.**

*Табела 2:* *Број деце која су похађала предшколско васпитање и образовање у школској 2023/24. години у Беочину*

|  |  |  |  |
| --- | --- | --- | --- |
| **Назив индикатора** | **Укупан број деце** | **Број девојчица** | **Број дечака** |
| Број деце обухваћене ПВО | 403 | 195 | 208 |
| Број деце ромске националности која су обухваћена ПВО | 47 | 18 | 29 |
| Број деце узраста 0–3 године обухваћених ПВО | 54 | 18 | 36 |
| Број деце ромске националности узраста 0–3 године обухваћених ПВО | 7 | 3 | 4 |
| Број деце узраста 3–5,5 година обухваћених ПВО | 223 | 111 | 112 |
| Број деце ромске националности узраста 3–5,5 година обухваћених ПВО | 19 | 8 | 11 |
| Број деце која похађају припремни предшколски програм | 126 | 57 | 69 |
| Број деце ромске националности која похађају ППП | 21 | 7 | 14 |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

**Учешће ромске деце у узрасту 0–3 године** **у вртићима износи 13% (7), што указује на солидан обухват у најранијем узрасту** уколико га упоредимо са подацима из других локалних самоуправа у којима најчешће изостаје укључивање ромске деце у овом узрасту. У вртићкој групи од 3–5,5 година учешће деце ромске националности износи само 8,5% ромске деце (19). Када упоредимо ову бројку са укупним бројем деце ромске националности која су прошле године похађала ПУ (47), закључује се 40,4% деце ромске националности узраста од 3-5,5 година похађа ПУ, док истовремено 55,3% остале деце у овом узрасту похађа вртић (55,3%). Ово је узраст у којем се деца најчешће интензивније укључују у ПВО, па је нижа заступљеност ромске деце у овом сегменту важан сигнал за даљу додатну подршку.

Обавезни ППП је прошле школске године похађало 21 дете ромске националности (16,5%), међу којима је било 7 дечака и 14 девојчица. Према расположим подацима, потпун је обухват (100%) деце ромске националности обавезним ППП и не дешава се да деца уписују основну школу без похађања ППП. **Када говоримо о родној структури деце која су обухваћена ПВО, у свим узрастима је мање девојчица ромске националности него дечака**, а најочигледији је родни диспаритет у похађању ППП који је у 2023/24. год. похађало 33,3% девојчица и 66,7% дечака ромске националности.

**3.3.2 Основно образовање**

На територији Беочина постоје две матичне основне школе са 6 истурених одељења – ОШ „Јован Грчић Миленко“ Беочин и ОШ „Јован Поповић“ Сусек које је у школској 2023/24. години похађало 1.006 ученика, **међу којима је било 228 ученика ромске националности (22,7%). Од овог броја je било 106 девојчицa (46,5%) и 122 дечака ромске националности (53,5%).** Највише деце ромске националности похађа ОШ „Јован Грчић Миленко“ Беочин (у 2023/24. години је било 213 ромских ученика), те је сваки четврти ученик ове школе Ром (25,2%). **Лако се закључује да је ангажовање само једног педагошког асистента у овој школи недовољно** за ефикасну подршку тако великом броју ромских ученика. Школу у Сусеку је похађало само 15 ромских ученика, што чини 9,3% ученика ове школе.

*Табела 3: Укупан број ученика ромске националности у основним школама у школској 2023/24. години у Беочину*

|  |  |  |  |
| --- | --- | --- | --- |
| **Назив индикатора** | **Укупан број ученика** | **Број девојчица** | **Број дечака** |
| Број деце обухваћене основним образовањем | 1.006 | 518 | 488 |
| Број деце ромске националности која су обухваћена основним образовањем | 228 | 106 | 122 |

Даље, анализа показује да је у последње три школске године 13 ромских ученика престало да похађа ОШ „Јован Грчић Миленко“ Беочин, док у истом периоду није било осипања ученика у школи у Сусеку. **Забрињавајућа је чињеница да школу напуштају превасходно девојчице, чак 11 у посматраном периоду (84,6%),** и то најчешће у VII и VIII разреду. Ово јасно указује на потребу оснаживања девојчица и рада са примарним породицама како би се оне задржале у образовном систему. Међу главним разлозима напуштања школе су: нередовност похађања и велики број изостанака, немотивисаност ученика за наставак школовања због немогућности да прате школско градиво, незаинтересованост родитеља за образовање деце, неразумевање одређеног дела наставног кадра за инклузивно образовање и рад са децом из осетљивих група. У Беочину није заступљена пракса малолетничких бракова и то није један од разлога напуштања школе.

*Табела 4: Број ученика ромске националности који су напустили ОШ у периоду 2021 – 2024. у Беочину*

|  |  |  |  |
| --- | --- | --- | --- |
| **Школска година** | **Укупно** | **Девојчице** | **Дечаци** |
| 2021/2022. | 2 | 2 | 0 |
| 2022/2023. | 6 | 6 | 0 |
| 2023/2024. | 5 | 3 | 2 |
| **УКУПНО:** | **13** | **11** | **2** |

**Ни у једној школи се не реализује изборни предмет Ромски језик са елементима националне културе, али постоји један наставник који поседују сертификат за извођење овог предмета.** Од 2023. ОШ „Јован Грчић Миленко“ Беочин је учесница пројекта „Социјална инклузија за достојанствен живот Рома и других осетљивих особа у Србији 2023-2026“ који реализује Екуменска хуманитарна организација из Новог Сада, а захваљујући коме су формирани Клуб девојчица и група вршњачких едукатора против дискриминације.

Функционално основно образовање одраслих се не спроводи на територији општине, али филијала НСЗ Нови Сад која покрива и општину Беочин сарађује са Школом за основно образовање одраслих „Свети Сава“ Нови Сад у коју се упућују лица без завршене основне школе са територије општине Беочин. У периоду 2023 – 2024. није било Рома са територије општине Беочин који су похађали програм ФООО „Друга шанса“.

**3.3.3 Средње, више и високо образовање**

У општини Беочин не постоје средње школе, па ученици након завршене основне школе своје образовање углавном настављају у Новом Саду, који се налази на 18 км удаљености од Беочина и са којим је добро повезан линијама јавног саобраћаја. **Број младих обухваћених средњошколским образовањем у школској 2023/24. год. је износио 326 ученика, међу којима су била 72 ученика ромске националности (22,1%) што је далеко изнад националног просека.**  Међу ученицима средњих школа су 43 девојчице и 29 дечака ромске националности. Највећа заинтересованост ромских средњошколаца је за похађање следећих школа: Саобраћајна школа „Пинки“ Нови Сад, Средња машинска школа Нови Сад, Техничка школа „Павле Савић“ Нови Сад, Медицинска школа „7. април“ у Новом Саду.

*Табела 5: Број младих ромске националности обухваћених средњошколским образовањем у школској 2023/24. години у Беочину*

|  |  |  |  |
| --- | --- | --- | --- |
| **Назив индикатора** | **Укупан број ученика** | **Број девојчица** | **Број дечака** |
| Број деце обухваћене средњошколским образовањем | 326 | 174 | 152 |
| Број деце ромске националности која су обухваћена средњошколским образовањем | 72 | 43 | 29 |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

Висока стопа наставка образовања и уписавања средњих школа је омогућена и захваљујући примени афирамтивних мера приликом уписа у средње школе. **Анализа показује да готово сви ромски ученици средњу школу уписују применом афирмативних мера,** па је тако у последње три школске године укупно 80 младих из Беочина уписало средње школе захваљујући овим мерама.

*Табела 6: Број ученика ромске националности из Беочина који су уписали средњу школу применом афирмативних мера у последње три школске године*

|  |  |  |  |
| --- | --- | --- | --- |
| **Школска година** | **Укупно** | **Девојчице** | **Дечаци** |
| 2021/2022. | 28 | 17 | 11 |
| 2022/2023. | 24 | 13 | 11 |
| 2023/2024. | 28 | 17 | 11 |
| **УКУПНО:** | **80** | **47** | **33** |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

Такође, подаци показују и на **један врло охрабрујући тренд, а то је да девојчице ромске националности чешће настављају образовање и уписују средњу школу** **у односу на дечаке.** Иако је њихово процентуално учешће у основном образовању мање у односу на обухват дечака, као и да постоји тренд њиховог осипања у вишим разредима основне школе, на крају ипак више девојчица ромске националности наставља школовање. Тако је у школској 2023/24. год. укупно 17 девојчица (60,7%) уписало средњу школу путем афирмативних мера у односу на 11 дечака (39,3%).

Међу проблемима који прате средњошколце ромске националности су: лоша материјална ситуација породица, осипање ученика услед немогућности да прате школско градиво, неадекватна каријерна орјентација ученика, непознавање доступних образовних профила, мале шансе за формално запослење након завршетка школовања, мали број средњошколских стипендија за ромске ученике.

Расположиви подаци показују да тренутно у Беочину постоје две студенткиње ромске националности, од којих једна студира Пољопривредни факултет, а друга Медицински факултет у Новом Саду. Ниједна од њих не прима студентску стипендију која се финансира из општинског буџета.  **3.3.4 Локалне политике и праксе у области образовања**

Из општинског буџета су у последње две школске године финансирани **бесплатан вртић, уџбеници, школски прибор, превоз за основну и средњу школу, као и ђачке и студентске стипендије**. Извршени расходи буџета по овом основу су представљени у табели испод:

*Табела 7: Извршени расходи буџета општине Беочин у периоду 2023-2025. година за потребе уџбеника, ужине, превоза и стипендија у РСД*

| **Врста права** | **Школска 2023/2024.** | | | **Школска 2024/2025.** | | |
| --- | --- | --- | --- | --- | --- | --- |
| **Укупно у динарима** | **Број деце корисника права** | **Број деце ромске национал.** | **Укупно у динарима** | **Број деце корисника права** | **Број деце ромске национал.** |
| Бесплатан вртић | 14.675.328 | 403 | 47 | 15.409.594 | / | Око  50 |
| Двочасовни предшколски инклузивни програм за децу ромске националности | 297.000 | / | Oko 15 | 297.000 | / | Око  15 |
| Уџбеници | 12.870.095 | 1100 | 254 | 14.395.811 | 1120 | 241 |
| Школски прибор | 267.800,00 | / | 228 | 259.545,00 | / | око  200 |
| Превоз за основну школу | 8.350.206 | 1006 | 228 | 8.039.122 | 1120 | око  200 |
| Превоз за средњу школу | 8.300.400 | 326 | 72 | 7.020.100 | / | око  75 |
| Стипендије за средњошколце | 3.064.000 | 39 | 0 | 2.400.000 | 29 | 1 |
| Стипендије за студенте | 1.236.000 | 13 | 0 | 2.088.000 | 18 | 0 |

Како је већ поменуто у Беочину постоји бесплатан вртић за сву децу, па захваљујући овој мери око 50 деце ромске националности похађа ПВО на годишњем нивоу, што је далеко изнад националног просека. Додатно, општина више од деценије финансира двочасовни инклузивни програм за учење српског језика намењен деци ромске националности узраста од 4 до 5,5 година, који просечно похађа око 15 деце. Такође, општина финансира и бесплатне уџбенике за све ђаке прваке, као и бесплатан школски прибор за све ромске ученике од II до VIII разреда којих је просечно између 200 и 225 сваке школске године. Такође, превоз за основце је бесплатан, док се износ месечне карте за средњошколце рефундира у износу од 50% за све ученике, међу којима је просечно око 75 ромских средњошколаца. Из општинског буџета се финансирају и ученичке и студентске стипендије, а међу корисницима ових стипендија је и један средњошколац ромске националности.

**На фокус групи са представницима ромске заједице** је истакнутна потреба за ангажовањем већег броја педагошких асистената, јер је њихова улога кључна у процесу инклузије и напретка ромских ученика, као и да је потребно решити њихов радно-правни статус. Указано је на то да је мотивисност родитеља и ученика за образовање значајно унапређена последњих година, да се препознаје значај завршетка школе, али да је и даље потребна континуирана подршка на том плану. Учесници фокус групе су ставили акценат на увођење континуиране подршке учењу и изради домаћих задатака, као и на обезбеђивању већег броја стипендија за ученике и студенте из ромске популације, што подразумева и прилагођавање критеријума да би стипеније биле доступне ромским студентима. Такође, учесници су навели да је потребно континуирано усавршавање наставног кадра у области инклузивног образовања, како би се омогућила квалитетнија подршка ученицима ромске националности.

**3.3.5 SWOT анализа у области образовања**

|  |  |
| --- | --- |
| **СНАГЕ** | **СЛАБОСТИ** |
| * Два педагошка асистента – по један у ПУ и ОШ „Јован Грчић Миленко“ * Бесплатан вртић за сву децу * Двочасовни боравак у ПУ за учење српског језика * Већи обухват ромске деце програмима раног развија него у другим ЈЛС * Бесплатни уџбеници и школски прибор * Средњошколска стипендија за најбољег ученика из ромске популације * Већи обухват ромских ученика средњошколским образовањем у односу на друге ЈЛС * Бесплатан превоз за основну и субвенционисани превоз (50%) за средњу школу * Велики број деце говори српски језик пре поласка у школу * Два студента ромске националности * Добра сарадња координатора за ромска питања са ромским удружењима | * Мали број ПА у односу на број ромских ученика * Осипање девојчица из ОШ у VII и VIII разреду * Нередовност похађања школе и велики број изостанака * Немотивисаност ученика за наставак образовања * Незаинтересованост родитеља за образовање деце * Непостојање додатне подршке ученицима за писање домаћих задатака и учење * Мали број ученичких и студентских стипендија намењених Ромима * Високи критеријуми за добијање општинске студентске стипендије * Неразумевање одређеног дела наставног кадра за инклузивно образовање и рад са децом из осетљивих група * У ОШ се не реализује изборни предмет Ромски језик са елементима националне културе * Ниједна школа не спроводи програм ФООО „Друга шанса“ * Неадекватна каријерна орјентација ученика приликом избора средње школе |
| **ШАНСЕ** | **ПРЕТЊЕ** |
| * Афирмативне мере за упис у средњу школу и факултете * Дуално образовање * Програми РЕФ-а (Roma Education Fund) * Стипендије НСРНМ и Министарства просвете * Донаторски пројекти и програми у области подршке образовању осетљивих група | * Нерешен радни статус ПА * Нема средњих школа у општини * Опадање животног стандарда и додатно осиромашење породица услед инфлације * Неизвесност глобалне и локалне политичке кризе * Потенцијални светски сукоб * Повлачење донатора са Балкана |

**3.4 ЗАПОШЉАВАЊЕ**

Према подацима Националне службе за запошљавање (НСЗ) у Беочину је на дан 31.12.2024. било 632 незапослена лица, **од тога 132 лица ромске националности (20,9%).** Од овог броја Ромкиње чине 45,5% (60).

*Табела 8:**Укупан број незапослених лица и лица ромске националности у Беочину према евиденцији НСЗ у децембру 2024.*

| **Датум** |  | **Укупан број незапослених** | **Број незапослених лица ромске националности** |
| --- | --- | --- | --- |
| **31.12.2024.** | Укупно: | 632 | 132 |
| Жене: | 354 | 60 |

*Извор: НСЗ*

Као и у другим областима и овде званична евиденција не одговара стварном стању, те се претпоставља да су бројке знатно веће због Уставом прокламоване слободе неизјашњавања по националној основи. На НСЗ као незапослена лица се по правилу налазе регистровани примоаци новчане социјалне помоћи, који најчешће паралелно остварују приходе кроз сезонске послове или рад у сивој економији, што веома отежава праћење њихове стварне незапослености и ниво економске активности.

*Табела 9:**Образовна структура лица ромске националности у Беочину која се налазе на евиденцији НСЗ, децембар 2024.*

| **Датум** |  | **Укупан број** | **I** | **II** | **III** | **IV** | **V** | **VI-1** | **VI-2** | **VII-1** | **VII-2** | **VIII** |
| --- | --- | --- | --- | --- | --- | --- | --- | --- | --- | --- | --- | --- |
| **31.12.2024.** | Укупно: | 132 | 110 | 0 | 10 | 11 | 0 | 0 | 1 | 0 | 0 | 0 |
| Жене: | 60 | 51 | 0 | 3 | 6 | 0 | 0 | 0 | 0 | 0 | 0 |

*Извор: НСЗ*

**Када говоримо о образовној структури незапослених лица ромске националности у Беочину, највећи број – 110 лица је без стручне спреме или има само завршену основну школу (83,3%),** што је слично стању на националном нивоугде је око 80–85% незапослених Рома без завршене средње школе. Чак 85%незапослених Ромкиња у Беочину се налазе у овој категорији лица. Без запослења је и 21 лице ромске националности са завршеним III и IV степеном средњег образовања (15,9%), а међу њима је и 9 Ромкиња. Званични подаци показују да међу незапосленим лицима постоји и лице са завршеним основним академским студијама обима од 240 ЕСПБ.

*Табела 10:**Старосна структура лица ромске националности која се налазе на евиденцији НСЗ у Беочину, децембар 2024.*

| **Датум** |  | **Укупан број** | **15-19** | **20-24** | **25-29** | **30-34** | **35-39** | **40-44** | **45-49** | **50-54** | **55-59** | **60-65** |
| --- | --- | --- | --- | --- | --- | --- | --- | --- | --- | --- | --- | --- |
| **31.12.2024.** | Укупно: | 132 | 7 | 12 | 19 | 18 | 18 | 13 | 7 | 9 | 13 | 16 |
| Жене: | 60 | 3 | 6 | 9 | 6 | 11 | 4 | 3 | 5 | 8 | 5 |

*Извор: НСЗ*

Према званичној евиденцији, највећи број незапослених Рома у децембру 2024. год. је био старосне доби између 25 и 29 година (19), а **чак 41,7% незапослених лица ромске националности има између 25 и 39 година** (55), међу којима је учешће жена 47,3%. Млади Роми старосне доби од 15 до 29 година чине 28,8% од укупног броја незапослених Рома и Ромкиња у Беочину, што указује на потребу за јачањем мера активне политике запошљавања усмерених ка овој циљној групи.

*Табела 11****:*** *Број лица ромске националности која се налазе на евиденцији НСЗ према дужини тражења посла у Беочину, децембар 2024.*

| **Датум** |  | **Укупан број** | **До 1 год.** | **Од 1-2 год.** | **2-3 год.** | **3-5 год.** | **5-8 год.** | **8-10 год.** | **преко 10 год.** |
| --- | --- | --- | --- | --- | --- | --- | --- | --- | --- |
| **31.12.2024.** | Укупно: | 132 | 66 | 19 | 10 | 14 | 15 | 4 | 4 |
| Жене: | 60 | 23 | 10 | 6 | 9 | 7 | 2 | 3 |

*Извор: НСЗ*

Званични подаци показују да половина свих незапослених Рома (50%) чека на посао до годину дана, док око 22% незапослених Рома чека на запослење од једне до три године (29). Међу онима који посао траже дуже од 5 година налазе се 23 лица (17,4%), а међу њима је више од половине Ромкиња (52,3%). У Србији је просек дуготрајне незапослености (преко 5 година) за ромску популацију око 12–15%, што показује да је овај проблем нешто израженији у Беочину у односу на републички ниво.

**3.4.1 Локалне политике и праксе у области запошљавања**

Општина Беочин не финансира из локалног буџета мере активне политике запошљавања, које већина локалних самоуправа у Србији спроводи као подршку смањењу незапослености. Међутим, незапослени Роми су у последње три године били корисници програма и мера активне политике запошљавања које је спроводила НСЗ филијала Нови Сад, која покрива и општину Беочин.

*Табела 12: Број Рома и Ромкиња из Беочина корисника мера активне политике запошљавања НСЗ у периоду од 2022 – 2024.*

|  |  |  |  |
| --- | --- | --- | --- |
| **Година** | **Мера** | **Укупан број корисника ромске националности** | **Укупан број**  **Ромкиња** |
| **2022.** | Каријерно вођење и саветовање | 601 | 315 |
| **2023.** | Каријерно вођење и саветовање | 471 | 248 |
| **2024.** | Каријерно вођење и саветовање | 451 | 225 |
| **2022.** | Програми додатног образовања и обуке | 0 | 0 |
| **2023.** | Програми додатног образовања и обуке | 3 | 3 |
| **2024.** | Програми додатног образовања и обуке | 1 | 1 |
| **2022.** | Развој предузетништва и програми запошљавања | 25 | 12 |
| **2023.** | Развој предузетништва и програми запошљавања | 26 | 4 |
| **2024.** | Развој предузетништва и програми запошљавања | 6 | 2 |

*Извор: НСЗ*

**Највећи број незапослених Рома (од 94-98% на годишњем нивоу) је последње три године користио програме каријерног вођења и саветовања** у које, између осталог, спадају: саветовање за запошљавање, обуке за активно тражење посла, сајмови запошљавања и мотивационо-активациона обука за лица без квалификација. Роми су из овог корпуса мера најчешће упућивани да користе меру која се односи на учешће на сајмовима за запошљавање (112), али нема података колико лица је ову меру заиста и користило.

Анализа је показала да је **у периоду 2022 – 2024. укупно 57 Рома учествовало у програмима развоја предузетништва и запошљавања**, које је спровела НСЗ. Највећи број њих је био корисник субвенције за отварање нових радних места (17), од чега је 10 жена искористило баш овај програм за своје запошљавање. Такође, 10 лица ромске националности је похађало обуке о предузетништву, а међу њима су било само две жене. Субвенцију за самозапошљавање у истом периоду су остварила 3 лица, а међу предузетницима није било Ромкиња.

Такође, **у програме додатног образовања и обуке НСЗ у последње три године су биле укључене четири Ромкиње** **из Беочина.** Две од њих су похађале обуку на захтев послодавца за запослене (2023), једна је похађала стручну праксу (2023), док је последња била укључена у програм стицања практичних знања (2024).

**На фокус групи са представницима ромске заједнице** је истакнуто да је запошљавање једна од најважнијих области за ромску заједницу. Иако су свесни чињенице да је образовна структура Рома изузетно ниска и да не задовољава захтеве тржишта рада, указали су и на то да постоји већи број образованих Рома који не раде у струци или су незапослени, те да то утиче демотивишуће на стицање виших квалификација. Такође, Роми истичу слабу информисаност о мерама запошљавања које спроводи НСЗ, као и да нису мотивисани да се пријаве на евиденцију НСЗ јер су примања за ниско квалификована лица мала, а формално запослење значи и губитак новчане социјалне помоћи. Учесници су навели да запослени Роми ређе добијају уговоре на неодређено време у односу на друга лица и да то доживљавају као својеврсни вид дискриминације, као и да је лоше организован јавни превоз на територији општине што утиче на могућност прихватања запослења у удаљеним насељима.

**3.4.2 SWOT анализа у области запошљавања**

|  |  |
| --- | --- |
| **СНАГЕ** | **СЛАБОСТИ** |
| * Постојање планских докумената (План развоја општине Беочин, ЛАП за социјално укључивање Рома и Ромкиња у области становања) * Постоји Мобилни тим за социјалну инклузију Рома и Ромкиња * Координатор за ромска питања * Ромска удружења имају искуства у реализацији пројеката у области запошљавања * Сарадња НСЗ и општинске управе | * ЈЛС не издваја финансијска средства за мере АПЗ * Неактиван Савет за запошљавање * Велики удео лица без квалификација и са ниским квалификацијама у ромској популацији * Недовољна информисаност лица о мерама АПЗ * Ниска мотивација за пријаву на евиденцију НСЗ за запошљавање због ниских примања и губитка социјалне помоћи * Недовољан број програма за преквалификацију и доквалификацију * Већи број незапослених лица са средњом стручном спремом * Лоша организација јавног превоза у сеоским насељима * Непотпуна евиденција о стварном броју незапослених Рома у општини * Неповерење Рома према НСЗ * Перцепција ромске заједнице да Роми ређе добијају посао за стално и на основу дугорочних уговора |
| **ШАНСЕ** | **ПРЕТЊЕ** |
| * Програми НСЗ намењени теже запошљивим лицима * Програми економског оснаживања које спроводи Комесеријат за избеглице и миграције намењене интерно расељеним лицима и повратницима * Дуално образовање * Донаторски пројекти и програми у области подршке запошљавању (ЕУ, ГИЗ, ХЕЛП, СКГО итд.) | * Дискриминација од стране послодаваца * Економске миграције ка чланицама ЕУ * Економска криза и повлачење инвеститора * Долазак јефтине радне снаге из Непала, Пакистана, Индије итд. * Гашење радних места услед дигитализације или економске кризе * Повлачење донатора који финансирају пројекте економског оснаживања социјално угрожених лица |

**3.5 СТАНОВАЊЕ**

На територији општине Беочин **не постоје подстандардна насеља** у којима живе искључиво ромске породице, већ су Роми интегрисани и са остатком становништва живе у центраном насељу Беочин на три локације - Колоније, Шљивик и Филијала, као и у сеоском насељу Сусек. Највећа ромска насеља су Шљивик, у коме према проценама живи око 200 ромских породица и Колоније у којима живи око 150 ромских породица. Процењује се да je на локацијама Филијала и Сусек настањено по 15 ромских домаћинстава.

*Табела 13 : Опремљеност ромских насеља основном комуналном инфраструктуром у Беочину*

|  |  |  |  |  |  |  |  |
| --- | --- | --- | --- | --- | --- | --- | --- |
| **Насеље** | **Процењен број ромских породица** | **Водовод** | **Канализација** | **Електрична мрежа** | **Расвета** | **Асфалитирана приступна саобраћајница** | **Асфалитиране улице унутар насеља** |
| **КОЛОНИЈЕ** | 150 | √ | √ | √ | √ | √ | Нема улица унутар насеља |
| **ШЉИВИК** | 200 | √ | √ | √ | √ | √ | √ |
| **ФИЛИЈАЛА** | 15 | √ | Делимично, нема секундарних водова | √ | √ | √ | НЕ |
| **СУСЕК** | 15 | √ | НЕ | √ | √ | √ | Нема улица унутар насеља |

*Извор: ЛАП-а за социјално укључивање Рома и Ромкиња у области становања у општини Беочин за период 2025 – 2027.*

**Насеље КОЛОНИЈЕ**

Ово ромско насеље обухвата улице Цементашка, Стевана Петровића Брила, Милоша Обилића и Омладинска у насељеном месту Беочин. Већина објекта у овом насељу грађена је почетком XX века као део радничких колонија некадашње фабрике цемента у Беочину. Објекти су изграђени као објекти колективног становања са посебним етажним јединицама, али су станари нелегално надограђивали постојеће објекте сходно својим потребама. Првобитни објекти су старог типа градње, зидани у масивном систему са таваницама и кровном конструкцијом, док су новије доградње грађене углавном скелетним системом. С обзиром на то да су све доградње изграђене нелегално и без пројектне документације, не може се говорити о сигурности и стабилности ових објеката. Сви нелегални делови стамбених објекта су изграђени на земљишту у јавној својини општине Беочин, а неки чак и на површинама јавне намене. Због нерешених имовинско правних односа није било могуће спровести поступак озакоњења ових објеката. Општина Беочин је у претходном периоду започела поступак израде пројекта препарцелације сходно изведеним објектима на терену, којим би се одвојило земљиште за редовну употребу објеката и власницима нелегално изграђених објекта дала могућност откупа, а самим тим и омогућио даљи поступак озакоњења.

Насеље је покривено водоводном, електро и канализационом мрежом. У оквиру насеља се редовно одвози комунални отпад, а улице су покривене јавном расветом која се редовно одржава. Све улице које воде до Колонија су асфалтиране и редовно се одржавају. Читаво насеље је покривено Планом детаљне регулације који омогућава даље унапређење комуналне инфраструктуре.

У насељу Колоније постоје 2 неусловна објекта за колективно становање у којима живи укупно 40 породица и оно захтевају хитну интервенцију у погледу санације и адаптације.

**Насеље ШЉИВИК**

На овом подручју насеља Беочин, познатом под називом Шљивик, налазе се новији стамбени објекти изграђени од чврстог материјала и грађени у скелетном систему. Земљиште на којем су изграђени објекти је у већини случајева у приватној својини лица који су власници објеката, те је њихово озакоњење могуће. Један део објеката не поседује грађевинску дозволу (10%).

У насељу постоје водоводна и канализациона мрежа. Међутим, због нелегалне доградње објеката водоводна мрежа није у задовољавајућем стању. Такође, упркос постојању канализационе мреже један део старих објеката користи септичке јаме, али општинска управа не поседује податке о стварном броју и стању ових септичких јама. У овом насељу само једна улица нема канализацију (10% насеља). У насељу је изграђена електрична мрежа, а постоји и јавна расвета и гасовод, као и редовно одношење комуналног отпада. До насеља води асфалтирана саобраћајница која је на задовољавајућем нивоу и која се одржава у складу са редовним годишњим програмом одржавања коловоза на територији општине. Једна улица у насељу није асфалтирана и једна улица има проблема са нефункционалном јавном расветом.

Комплетно подручје је покривено планском документацијом и то Планом генералне регулације насеља Беочин *(„Службени лист општине Беочин“ бр. 02/2015, 07/2018, 34/2020 и 10/2024)* и Планом детаљне регулације Центра 2 из 1999. године са изменама и допунама.

**Насеље ФИЛИЈАЛА**

Филијала је трећа и најмања локација у насељу Беочину на којој живи ромско становништво (око 15 породица са 80 лица). Слично локацији Колоније, овде је такође реч о објектима за колективно становање са посебним етажним јединицама, које су станари у претходном периоду нелегално доградили. Првобитни објекти су старог типа градње, зидани у масивном систему са таваницама и кровном конструкцијом, док су доградње грађене новијим, углавном, скелетним системом. С обзиром на то да су све доградње рађене без пројектно-техничке документације и грађевинске дозволе, не може се поуздано говорити о сигурности и стабилности ових објеката. И у овом насељу кључни проблем је озакоњење нелегално дограђених објеката, јер су они изграђени на земљишту у јавној својини, а многи и на парцелама јавне намене, те озакоњење није могуће без израде и спровођења плана препарцелације који би омогућио власницима објеката да откупе земљиште за редовну употребу објекта од општине Беочин, која је њихов власник.

Ово насеље је покривено водоводном мрежом, али она није у задовољавајућем стању у читавом насељу. Иако на овој локацији постоје главни водови канализације, секундарни нису изграђени, те је насеље већински прикључено на појединачне септичке јаме. Према важећем планском документу на овом подручју је дозвољена искључиво изградња водонепропусних септичких јама, али општинска управа нема увид у стварно стање и бројност септичких јама у овом насељу. Насеље је покривено електричном мрежом и јавном расветом, као и редовним одвожењем отпада за које је задужен ЈКП „Беочин“. До насеља води асфалтирани коловоз који је у задовољавајућем стању, док унутар насеља улице углавном нису асфалтиране. И овај део насеља Беочин је покривен адекватним урбанистичким планом (План детаљне регулације) који омогућава даље унапређење и изградњу нове комуналне инфраструктуре на овој локацији.

**Насеље СУСЕК**

Сусек (Рибарска улица, Николе Тесле, Фрушкогорска улица) је четврта и најмања локација на којој живи ромска популација у општини Беочин са око 15 ромских домаћинстава. Већина објеката је легализована, док су одређени помоћни објекти који су накнадно изграђени уз главни објекат нелегални. Једна ромска породица живи у објекту који је неуслован за становање.

Насеље је покривено водоводном мрежом, али канализациона мрежа не постоји. Највећи број објеката је прикључен на септичке јаме, али нема података о броју и стварном стању истих, као ни о томе да ли се оне редовно празне. Током 2023. године општина Беочин је издала грађевинску дозволу за изградњу канализационе мреже у Сусеку, а овом инвестицијом ће бити обухваћена и улице у којима живе Роми. Насеље је покривено електричном мрежом и јавном расветом, као и редовним одвожењем отпада за које је задужен ЈКП „Беочин“. До насеља води делимично асфалтирани коловоз који је у задовољавајућем стању. Ово насеље је покривено Планом генералне регулације насеља Сусек *(„Сл.лист општина Срема“ бр. 20/2004)* који омогућава унапређење и изградњу недостајуће инфраструктуре.

**3.5.1 Локалне политике и праксе у области становања**

**У претходном периоду стамбено је збринуто 14 ромских породица из категорије интерно-расељених лица и повратника** по Споразумима о реадмисији, а захваљујући републичким и донаторским програмима. За 6 породица су купљени станови у приземљу зграде за колективно становање који се налазе у насељу Колоније, 8 породица је добило грађевински материјал за доградњу и адаптацију стамбеног простора, док је за једну породицу купљена сеоска кућа са окућницом. Поред овога, захваљујући пројектним иницијативама омогућена је подршка озакоњењу бесправно саграђених објеката у којима живе ромске породице, те је 98 ромских породица укључено у пројекат израде комплетне документације за легализацију објеката. Након откупа парцеле (у јавној својини општине) на којој се објекат налази, ромске породице ће уписати своје власништво над објектом.

Општина Беочин нема Стамбену стратегију, нити постоји програм за изградњу станова за социјално становање. Општина у јавној својини поседује 4 стана, али ниједан од њих није намењен за социјално становање. Такође, не постоји потреба за израдом студије оправданости за расељавање било које локације на којој живи ромска популација.

Општинска управа пружа **бесплатну правну помоћ** у оквиру које сва заинтересована лица могу добити и помоћ у области озакоњења бесправно изграђених објеката. Како је већ поменуто, у оквиру актуелног пројеката доступна је правно-техничка и геодетска подршка за 98 породица из Беочина у процесу озакоњења нелегално изграђених објеката.

**3.5.2 SWOT анализа у области становања**

|  |  |
| --- | --- |
| **СНАГЕ** | **СЛАБОСТИ** |
| * Усвојен ЛАП за унапређење становања Рома и Ромкиња за период 2025 – 2027. * ЈЛС је посвећена решавању проблема становања ромске заједнице за шта редовно издваја буџетска средства * Не постоје подстандардна насеља, већ су Роми интегрисани са осталим становништвом * Општина поседује евиденцију / базу о стању и потребама Рома у области становања * Већи део нелегалних објеката налази се у процесу легализације * ЈЛС кроз једнократне помоћи пружа подршку унапређењу становања ромских породица у грађевинском материјалу и/или опремању * Потпун обухват ромске популације постојећом основном инфраструктуром –постоје прикључци на воду и струју * Насеља су покривена јавном расветом и одношењем смећа * До свих ромских насеља воде асфалтиране пристуне саобраћајнице * Постоји приступ гасу на поједињеним локацијама * Сва ромска насеља су покривена одговарајућим урбанистичким планом * Покренут процес перапарцелације земљишта као предуслов за легализацију објеката * Доступна бесплатна правна помоћ * Добра информисаност припадника ромске заједнице о могућностима за унапређење услова становања | * Нерешени имовинско-правни односи * Велики број нелегалних објеката, а многи од њих се налазе на земљишту у јавној својини * Лоши хигијенски услови становања одређеног броја ромских породица (стари објекти, без купатила итд.) * Непостојање канализационе мреже у несељима Филијала и Сусек * Не постоји евиднеција о броју и стању септичких јама које користе ромска домаћинства * Не постоје станови за социјално становање који би служили за дугорочни или краткорочни смештај најугроженијих породица * Општина није усвојила Стамбену стратегију * Не постоји програм за изградњу станова за социјално становање * Ниска укљученост припадника ромске заједнице у решавање проблема у области становања * Ниска свест/мотивисаност Рома за решавање имовинско-правних односа * Нередовно плаћање комуналних рачуна од стране једног дела ромске популације |
| **ШАНСЕ** | **ПРЕТЊЕ** |
| * ЕУ фондови и други извори финансирања пројеката стамбеног збрињавања * Могућност откупа сеоских домаћинстава преко конкурса министарства и Комесаријата за избеглице и миграције * Републички програм “Чиста Србија“ за изградњу канализационе инфраструктуре * Конкурси Покрајинског секретаријата за социјалну политику, демографију и равноправност полова у области унапређења становања | * Елементарне непогоде које додатно оштећују већ слабе објекте у којима живе Роми * Промена државне политике по питању инклузије Рома * Укидање републичких и донаторских програма намењених стамбеном збрињавању најугроженијих * Скок цена грађевинског материјала на тржишту што поскупљује изградњу објеката за социјално становање |

**3.6 ЗДРАВСТЕВНА ЗАШТИТА**

Право на здравствену заштиту Роми и Ромкиње могу остварити у примарној установи здравствене заштите - Дому здравља „Др Душан Савић Дода“, који своје услуге грађанима пружа у згради Дома здравља у Беочину, као и у две здравствене станице у Черевићу и Сусеку и три амбуланте у Баноштору, Раковцу и Лугу. С обзиром да је ромска популација већински насељена у Беочину и једним делом у Сусеку, већина њих су корисници здравствених услуга у главној згради Дома здравља у Беочину. Нема прецизних података о здравственом стању и корисницима услуга здравствене заштите ромске националности, јер се здравствена евиденција не води према националној припадности пацијената.

**У Беочину не постоји веома важан локални механизам – здравствена медијаторка**, који је у многим локалним самоуправама знатно олакшао оставаривање права на здравствену заштиту Ромима. Оне представљају важну спону у ефикасном повезивању здравственог система и грађана ромске националности, како би се омогућио што бољи увид здравствених установа у стање у ромским насељима и повећао број правовременог јављања лекару. Такође, оне воде евиденцију о здравственом стању житеља неформалних насеља, раде на подизању свести о неопходности вакцинације деце, о значају правилне исхране, хигијенских навика, заштити од заразних болести, планирању породице, као и о штетности психоактивних супстанци. У Беочину је пре десетак година постојала здравствена медијаторка која је била ангажована у оквиру пројекта, али након његовог завршетка овај механизам није постао одржив. С обзиром на бројност ромске заједнице, у Беочину постоји реална потреба за ангажовањем најмање две здравствене медијаторке.

Званична статистика на републичком нивоу указује да је стопа смртности код ромске популације виша него код других националних мањина у Србији, а просечни животни век 12 година краћи у односу на просек. Процењена стопа смртности одојчади у ромским насељима износи 13 на 1000 живорођене деце, што је дупло већа стопа смртности од националног просека. Захваљујући увођењу здравствених медијаторки, смањена је смртност ромске одојчади за 50%, а значајно је повећан обухват имунизацијом деце у ромским насељима (узраста 24-35 месеци) са 44% у 2014. години на 63% у 2019. години. **У Беочину је овај проценат имунизоване деце ромске националности још већи и износи око 73,8%.**

**У Беочину готово сви Роми имају здравствену књижицу (преко 99%)**, али знатно мањи број има изабраног лекара - 448 Ромкиња (72,4%) и 417 Рома (67,3%). Према подацима Дома здравља, око 61,4% Ромкиња иде на редовне гинеколошке прегледе (380), док је обухват трудница ромске националности који одлазе редовно код гинеколога 100% (око 25 трудница на годишњем нивоу).

**Позитивна пракса се уочава и када је реч о заштити новорођенчади и породиља, па је тако 100% мајки и деце обухваћено патронажим посетама како пренатално, тако и постанатлно.** У Беочину није успостављено Развојно саветовалиште нити Саветовалиште за младе. У 2024. години 72 ученика ромске националности су била обухваћена редовним систематским прегледима.

На нивоу општине нису рађена посебна истраживања о здравственом стању ромске популације, нити је о томе могуће пронаћи податке у здравственој евиденцији која се не води према етничкој припадности. Али за добијање потпуније слике се можемо ослонити на званична истраживања на националном нивоу,[[5]](#footnote-6) која као негативне факторе који утичу на здравље лица ромске националности наводе: сиромаштво, лоше животне услове, друштвену искљученост и смањену доступност здравствене заштите. То пре свега утиче на повећану смртност деце. Сиромаштво је око 6 пута распрострањеније и чак 10 пута дубље у ромској него у општој популацији. Све ово указује на неопходност предузимања активности на повећању знања и информисања о правима на здравствену заштиту, о здрављу и здравим стиловима живота у ромској популацији са посебним акцентом на унапређење здравствене заштите деце и жена у репродуктивном периоду.

У претходном периоду општина из свог буџета није финансирала било какве активности које су имале за циљ унапређење здравственог стања ромске популације, нити су реализовани донаторски пројекти у овој области.

**На фокус групи су представници ромске заједнице**  истакли да нису да примаоци НСП могу уз потврду да буду ослобођени партиципације за стоматолошке услуге, те их плаћају. Сматрају да их лекари понекад неоправдано шаљу на преглед у Нови Сад и да изјављују да нису стручни, иако они сматрају да преглед може бити обављен локално. У даљем току дикусије, учесници су потврдили и сагласили се са налазима из анализе стања у овој области.

**3.6.1 SWOT анализа у области здравствене заштите**

|  |  |
| --- | --- |
| **СНАГЕ** | **СЛАБОСТИ** |
| * Доступност здравствене заштите ромској популацији (ДЗ, здравствене станице, амбуланте) * Преко 99% Рома има здравствену књижицу * 100% трудница ромске националности су обухваћене редовним гинеколошким прегелдима * 100% мајки у беба је обухваћено патронажним посетама (пренатално и постналатално) | * Не постоји здравствена медијаторка * Стопа имунизације деце ромске националности износи 73% * Око 61,4% Ромкиња иде редовно на гинеколошке прегледе * Низак ниво денталне хигијене и нередовност одласка код стоматолога * Неинформисаност прималаца НСП да имају право на ослобађање од партиципације за стоматолошке услуге * Неадекватна информисаност ромске популације о бесплатним превентивним прегледима * Није успостављено Развојно саветовалиште нити Саветовалиште за младе * Нема јасне евиденције о здравственом стању ромске популације јер нису спроведена истраживања у овој области * Општина из свог буџета није финансирала било какве активности са циљем унапређења здравља Рома |
| **ШАНСЕ** | **ПРЕТЊЕ** |
| * Програми бесплатних превентивних прегледа за све категорије становништва које организује Министарство здравља * Сарадња са ОЦД које имају искуства у раду са ромском популацијом * Укључивање у донаторске пројекте намењене инклузији Рома * Програми Института за јавно здравље | * Нема законског основа за вођење евиденције према националној припадности пацијента * Сталне миграције ромске популације * Избијање нових епидемија/пандемија * Одлазак здравствених радника у иностраноство и мањак лекара специјалиста * Нерегулисан радни статус здравстевних медијаторки код Министарства здравља * Врло мали број донатора подржава пројекте у области унапређења здравствене заштите ромске популаије |

**3.7 СОЦИЈАЛНА ЗАШТИТА**

Право на социјалну заштиту имају појединци и породице којима је неопходна друштвена помоћ и подршка у савладавању социјалних и животних тешкоћа, а законом утврђена права и услуге социјалне заштите остварују се преко Центра за социјални рад.[[6]](#footnote-7) Општина Беочин нема свој Центар за социјални рад, већ његову делатност на територији општине спроводи Центар за социјални рад Града Новог Сада – Одељење у Беочину, у коме ради 7 запослених. Такође, Беочин се у области социјалне заштите у великој мери ослања на ресурсе пружалаца услуга и установа социјалне заштите чији је оснивач град Нови Сад.

Према евиденцији ЦСР у току 2024. године у Беочину је било 1.783 корисника социјалне и породично-правне заштите, што чини 12,9% укупне популације општине (964 жене и 819 мушкараца). **Процењени удео лица ромске националности међу корисницима права и услуга социјалне заштите износи око 46%, односно око 820 корисника. У 2024. години је удео ромских домаћинстава међу примаоцима новчану социјалну помоћ износио 31%,** а пошто је реч о вишечланим породицама њихов удео у укупном броју примаоца новчане социјалне помоћи је много већи и износи 52%. Овако висок удео указује на структурну зависност ромских домаћинстава од новчане социјалне помоћи, што представља изазов у правцу преласка ка мерама активне инклузије.

Према подацима Републичког завода за социјалну заштиту, у просеку 8–10% становништва Србије користи неки облик социјалне подршке, док је у Беочину тај проценат 12,9%. Такође, удео Рома у систему социјалне заштите на националном нивоу износи око 25–30%, док у Беочину достиже чак 46%, што указује на значај прилагођених, инклузивних мера на локалном нивоу.

**У Беочину не постоји народна кухиња**, те најугроженија лица не могу да остваре своје право на бесплатан оброк. У претходном периоду су **4 лица ромске националности остварила право на пријаву места пребивалишта на адреси ЦСР** (3 жене и 1 мушкарац) као предуслов за остваривање права и услуга у области социјалне заштите.

**3.7.1 Локалне политике и праксе у области социјалне заштите**

У складу са Законом о социјалној заштити јединице локалне самоуправе се старају о задовољењу потреба грађана у области социјалне заштите, обезбеђују остваривање посебних потреба особа са инвалидитетом и заштиту права осетљивих група, те обезбеђују пружање услуга у заједници. Општина Беочин је крајем 2024. год. донела нову *Одлуку о социјалној заштити општине Беочин[[7]](#footnote-8)* којом је дефинисала велики број права на материјалну подршку и услуге у заједници које се финансирају из локалног буџета. Овом одлуком је предвиђено да се из општинског буџета као мере материјалне подршке финанисрају: 1) једнократне новчане помоћи, 2) помоћ за опрему корисника за смештај у установу социјалне заштите или другу породицу, 3) интервентна једнократна помоћ, 4) накнада трошкова сахране и 5) ванредне новчане помоћи у случајевима хитне социјалне угрожености. Такође, из буџета општине се финансирају и две лиценциране дневне услуге у заједници: помоћ у кући и лични пратилац детета.

*Табела 14: Тренд броја корисника права на мере материјалне подршке које се финансирају из буџета општине Беочин у складу са Одлуком о социјалној заштити*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Врста материјалне подршке** | **2021** **2022** **2023** | | | | | | | | |
| **М** | **Ж** | **Укупно** | **М** | **Ж** | **Укупно** | **М** | **Ж** | **Укупно** |
| Једнократна помоћ | 29 | 39 | 68 | 58 | 58 | 116 | 57 | 66 | 123 |
| Помоћ за опремање за смештај у установу социјалне заштите или другу породицу | 2 | 0 | 2 | 1 | 0 | 1 | 3 | 3 | 6 |
| Интервентна једнократна помоћ | 0 | 1 | 1 | 2 | 5 | 7 | 3 | 9 | 12 |
| Накнада трошкова сахране | 5 | 1 | 6 | 3 | 2 | 5 | 5 | 1 | 6 |
| **УКУПНО:** | **36** | **41** | **77** | **64** | **65** | **129** | **68** | **79** | **147** |

*Извор: Извештаји ЦСР Града Новог Сада – Одељење у Беочину*

Роми су најчешће корисници једнократне помоћи, које се из локалног буџета додељују једном до два пута годишње и која тренутно износи 16.200 динара, као и интервентних једнократних помоћи које се додељује за лечење тешких болести или решавање стамбених проблема услед ванредних околности као што су пожари, поплаве и сл. Све ромске породице које су примаоци новчане социјалне помоћи по правилу остварују право и на једнократну помоћ (55 ромских породица у 2024.), **док на годишњем нивоу просечно око 2 ромске породице приме интервентну једнократну помоћ у просечном износу око 20.000 РСД.**

*Табела 18: Број корисника ромске националности дневних услуга у заједници које се финансирају из буџета општине Беочин у 2025. години*

|  |  |  |
| --- | --- | --- |
| **Дневна услуга у заједници** | **Укупан број корисника** | **Број корисника ромске националности** |
| Лични пратилац детета | 11 | 2 |
| Помоћ у кући | 40 | 1 |
| **УКУПНО:** | **51** | **3** |

У Беочину се тренутно спроводе две лиценциране услуге социјалне заштите – лични пратилац детета и помоћ у кући, а поред овога општина финансира и трошкове превоза ученика са сметњама у развоју који похађају школу „Милан Петровић“ у Новом Саду. **Дневне услуге у заједници тренутно користи 51 лице, а међу њима су и 3 лица ромске националности (5,9%)**: двоје деце користи услугу лични пратилац и једна Ромкиња користи услуге помоћ у кући. Такође, из општинског буџета се плаћа месечна маркица за једно дете ромске националности које похађа специјалну школу „Милан Петровић“ у Новом Саду.

Oпштина Беочин је у периоду 2021 – 2024. просечно издвајала 6,5% општинског буџета за социјалну заштиту, односно за финансирање Програма 11 – Социјална и дечија заштита, па се може закључити да се ова издвајања крећу у просеку који имају остале локалне самоуправе у Србији.[[8]](#footnote-9) У посматраном периоду укупна издвајања за финансирање Програма 11 кретала су се у износу од 39,9 милиона динара у 2021. години до 85 милиона у 2024. години, чиме су буџетска издвајања за овај програм увећана више од дупло у последње четири године.

*Табела 19: Извршени расходи у програму 11 – Социјална и дечија заштита из буџета општине Беочин у периоду 2023 – 2024. у РСД*

|  |  |  |  |
| --- | --- | --- | --- |
| **Шифре програмских активности** | **Назив програмских активности у програму** | **Година** | |
| **2023.** | **2024.** |
| 0001 | Једнократне помоћи и други облици помоћи | 36.408.962,00 | 25.548.561,00 |
| 0002 | Породични и домски смештај, прихватилишта и друге врсте смештаја | 832.587,00 | 470.179,00 |
| 0005 | Обављање делатности установа социјалне заштите | 7.336.182,00 | 8.079.150,00 |
| 0018 | Подршка реализацији програма Црвеног крста | 800.000,00 | 1.200.000,00 |
| 0019 | Подршка деци и породицама са децом | 32.951.588,00 | 49.776.697,00 |
| **УКУПНО:** | | **78.329.319,00** | **85.074.587,00** |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

Уколико анализирамо расходе буџета за Програм 11 у последње две године, запажа се да је у 2023. години највише средстава утрошено за једнократне помоћи и друге облике помоћи - 36,4 милиона РСД (46,5%), док је у 2024. години највише средстава издвојено за подршку деци и породицама са децом – 49,7 милиона РСД (58,5%). Ове две програмске активности заједно вуку чак 88,5% свих издатака у оквиру Програма 11. Поред овога, општина је финансирала плате запослених у Центру за социјални рад Града Новог Сада – Одељење у Беочину у износу од око 8 милиона РСД у 2024. години, затим активности Црвеног крста у износу од 800.000 РСД у 2023, односно 1.200.000 РСД у 2024. год. , као и смештај у прихватилиште и дом за стара и немоћна лица које је у 2023. износило 832.587 РСД, да би овај расход у наредној години био умањен за 43,5%.

**Учесници фокус групе из ромске заједнице** су навели да би народна кухиња доста олакшала живот најсиромашнијим породицама. Такође, они не препознају да је у значајном мери породично насиље присутно у ромским породицама. Као посебан проблем наводе лоше стамбене услове многих ромских породица, као и већу потребу за ангажовањем ЦСР. Учесници фокус групе сматрају да критеријуми за доделу новчане помоћи нису адекватни, те да се приликом кућних посета у обзир узима како је опремљен стамбени простор (да ли имају телевизор, тепих и сл.), затим да ли имају аутомобил и то су по њима погрешни показатељи благостања, који могу бити стечени у ранијем периоду, а да је породица тренутно остала без икаквих прихода и да је угрожена. Посебно је наглашено да поседовање аутомобила не сме бити критеријум за ускраћивање права, јер је често неопходан за превоз деце и старијих код лекара.

**3.7.2 SWOT анализа у области социјалне заштите**

|  |  |
| --- | --- |
| **СНАГЕ** | **СЛАБОСТИ** |
| * Капацитета ЦСР – Одељење у Беочину * Усвојен План развоја Општине 2023-2030 * Усвојена Одлука о социјалној заштити општине Беочин * Мобилна јединица за укључивање Рома и Ромкиња на лок. нивоу * Координатор за ромска питања * Висок обухват ромске популације правима и услугама у области социјалне заштите (46%) * Високо учешће Рома међу примаоцима НСП (52%) * Решен статус пребивалишта за 4 Рома на адреси ЦСР * Општина издваја значајна средства за финансирање права и услуга на локалном нивоу * Успостављене две локалне услуге социјалне заштите: лични пратилац детета и помоћ у кући за старе и ОСИ | * Општина Беочин нема свој ЦСР већ припада ЦСР Града Новог Сада * Преоптерећеност запослених у ЦСР због недостатка људских кадрова * Није успостављена народна кухиња * Лоши стамбени услови великог броја породица * Честа флуктуација радника у ЦСР * ЦСР нема своје возило, па је теренски рад сведен на минимум * Роми су углавном заинтересовани само за коришћење новчане помоћи, а не и услуга и других облика помоћи * Мали број Рома користи услуге лични пратилац и помоћ у кући (5,9%) * Неадекватна размена информација о корисницима соц. заштите између ЦСР, ЦК и ЈЛС * Недовољан буџет за финансирање активности Црвеног крста * Не постоји социјална карта ромских домаћинстава * Породично насиље |
| **ШАНСЕ** | **ПРЕТЊЕ** |
| * Измена Уредбе о степену развијености ЈЛС и стицање права на трансфере у социјалној заштити * Спровођење Националне стратегије у области социјалног укључивања Рома и Ромкиња * Иницијативе и донаторски пројекти у области социјалне заштите и унапређења положаја Рома * СКГО мрежа за ромска питања | * Ригорозност критеријума за доделу НСП * Општина нема права на наменске трансфере у области социјалне заштите * Забрана запошљавања у јавном сектору * Законски оквир који подстиче малолетничке трудноће (Закон о финансијској подршци породици са децом) * Економска криза и смањење куповне моћи услед инфлације * Нестабилна ситуација у свету и могућност избијања сукоба * Нестабилна политичка ситуација у земљи |

**3.8 БОРБА ПРОТИВ ЦИГАНИЗМА И ДИСКРИМИНАЦИЈЕ**

У Беочину не постоји независно локално тело чији је задатак да контролише поштовање права грађана у поступању и актима општинских органа и јавних служби, као што је нпр. локални Омбудсман. Стога није могуће утврдити да ли је у протеклом периоду било притужби од стране грађана ромске националности на поступање локалних органа власти и на шта су се Роми и Ромкиње најчешће жалили у раду локалних органа.

Пoвeрeник зa зaштиту рaвнoпрaвнoсти (у даљем тексту: Повереник) је нeзaвисaн, сaмoстaлaн и спeциjaлизoвaн држaвни oргaн, фoрмирaн нa oснoву Зaкoнa o зaбрaни дискриминaциje, који ради на спрeчaвaњу свих видoвa, oбликa и случajeвa дискриминaциje, унaпрeђивaњу oствaривaњa и зaштити рaвнoпрaвнoсти физичких и прaвних лицa у свим oблaстимa друштвeних oднoсa, али и спроводи нaдзoр нaд примeнoм прoписa o зaбрaни дискриминaциje. На основу података сакупљених у процесу израде ситуационе анализе утврђено је да **Повереник у последње две године није примио ниједну притужбу за дискриминацију од физичких лица из Беочина по основу припадности ромској националној мањини.**

Општина Беочин је успоставила услугу бесплатне правне помоћи 2019. године. Право на бесплатну правну помоћ је саставни део права на правично суђење, које се прокламује међународним уговорима који успостављају гаранције за људска права, склопљених под окриљем Уједињених нација и Савета Европе. Ово право гарантавано је Уставом РС, који је одредио да су, између осталих, и јединице локалне самоуправе пружаоци бесплатне правне помоћи. У периоду од 2022. до 2024. године општина је примила укупно 73 захтева за пружање бесплатне правне помоћи, али се не води евиденција колико лица ромске националности је поднело ове захтеве и на шта су се односили.

*Табела 19:**Број поднетих и одобрених захтева за бесплатну правну помоћ у Општини Беочин у периоду 2022-2024.*

|  |  |  |  |  |
| --- | --- | --- | --- | --- |
|  | **2022.** | **2023.** | **2024.** | **Укупан број захтева 2022 -2024.** |
| 1. Број поднетих захтева | 22 | 26 | 25 | **73** |
| 1. Број захтева који су поднети од стране припадника ромске националне мањине | / | / | / | **/** |
| 1. Број одобрених захтева | 22 | 26 | 25 | **75** |
| 1. Број одобрених захтева који су поднети од стране припадника ромске националне мањине | / | / | / | **/** |
| 1. Број решених предмета припадника ромске националне мањине | / | / | / | **/** |

Информације о пружању бесплатне правне помоћи су постављене на званичној интернет презентацији општине, али до сада нису реализоване посебне активности у циљу информисања припадника ромске националне мањине о начинима остваривања бесплатне правне помоћи.

Повереник за заштиту равноправности је током 2024. године објавио резултате истраживања о перцепцији ромске заједнице о дискриминацији[[9]](#footnote-10) према којима 34% испитаника сматра да је однос према Ромима другачији у односу на друге грађане. Скоро две трећине испитаника (64%) сматра да су ромска деца „малтретирана“ у образовним установама због свог етничког порекла, док готово половина испитаника (47%) сматра да се Роми теже запошљавају, јер послодавци не желе да имају Роме међу запосленима у својим фирмама. Готово исти постотак испитаника (46%) сматра да постоји извесна дискриминација у погледу доступности базичне јавне инфраструктуре Ромима и извесна дискриминација (49% испитаника) у здравственим установама према припадницима ромске заједнице. Такође, извештај Повереника о перцепцији грађана и грађанки о дискриминацији у Србији[[10]](#footnote-11) из 2023. године показује да 61% испитаника верује да је заступљеност дискриминације према Ромима веома или углавном присутна.

Анализа је показала да **у Беочину нису спроведена истраживања о перцепцији ромске заједнице о дискриминацији, нити о односу грађана и грађанки према дискриминацији.** Међутим, последњих година се у општини, захваљујући пројектним иницијативама, спроводе одређене превентивне активности на плану борбе против циганизма. Тако је Екуменска хуманитарна организација спровела предавање за запослене у јавним установама у вези препознавања акта дискриминације и формирала тим вршњачких едукатора против дискриминације, док волонтери Црвеног крста редовно спороводе едукације на терену у вези са тиме како поступити у случају дискриминације тј. како пријавити акт циганизма.

Национална Стратегија за социјално укључивање Рома и Ромкиња у РС за период од 2022-2030. године наглашава да је за остваривање суштинске равноправности Рома и Ромкиња потребно да се унапреде мере за борбу против циганизма, као посебног облика расизма и дискриминације који је усмерен према Ромима и Ромкињама, као и да се осмисле политике интегративне мултикултуралности и интеркултуралног дијалога. Даље се истиче, да је Ромима неопходно свесно регулисање јавног интереса у области културе и учешће у одлучивању о свим питањима везаним за културни развитак. Једном речју, Ромима је потребно креирање сопствене културне политике која ће бити усмерена на: очување културне баштине и културног идентитета, развој савременог уметничког стваралаштва, као и на подстицање доступности културних добара и учешће грађана у културном животу. Анализа стања је показала **Општина Беочин не поседује плански документ у области развоја културе, нити важећи План развоја општине 2023 - 2030. садржи циљеве и мере којима се подстиче мулитуктуралност и реализација културних програма којима се промовише и чува културна баштина ромске националне мањине.**

У последње три године из општинског буџета је издвојено укупно 4,2 милиона РСД за финансирање и суфинансирање програма и пројеката у култури и културно уметничких удружења на основу јавног конкурса. Међу финансираним пројектима **су била два пројеката чији је циљ био очување и промоција културног идентитета Рома**, укупне вредности 109.920 РСД.

*Табела 20: Финансијска средства из општинског буџета намењена финансирању програма и пројеката у култури у периоду 2022-2024.*

|  |  |  |  |
| --- | --- | --- | --- |
|  | **Година** | | |
| **2022.** | **2023.** | **2024.** |
| Издвојена финансијска средства у општинском буџету за финансирање програма / пројеката у култури и културно уметничких удружења на основу јавног конкурса | 1.200.000 | 1.500.000 | 1.500.000 |
| Број финансираних пројеката који чувају и промовишу културни идентитет и традицију ромске националне мањине | 0 | 1 | 1 |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

Носилац културних активности у Беочину је Културни центар општине Беочин, основан 1971. године, који се бави се организовањем различитих културно-уметничких програма и манифестација из области сценске уметности, филма, библиотекачке делатности и образовања. У његовом саставу успешно делује библиотека „Јован Грчић Миленко“, а поред традиционалних манифестација као што су „Позорфест“, „Беби бео лето“, „Зимско распустилиште“, у Културном центру се током године одржи велики број изложби ликовних дела, књижевних промоција, филмских пројекција, концерата, позоришних представа и сл.

У Беочину не постоји ниједна установа културе која реализује искључиво програме који за циљ имају очување културног идентитета и културне баштине ромске заједнице. Али сваке године у Културном центру „Беочин“ ромска удружења организују свечану академију поводом обележавања 8. априла - Међународног дана Рома. Такође, у ОШ и ПУ се пригодно обележава 8. април.

У последње две године на општинским медијским конкурсима није подржан ниједан медијски пројекат који је имао за циљ промоцију толеранције и културног идентитета Рома.

Међу запосленима у органима општине и локалним институцијама има 20 службеника који су обучени за тему заштите од дискриминације и циганизма као специфичног облика расизма.

**На фокус групу са представницима ромске заједнице** истакнуто је дискриминација постоји, као и да Роми нису довољно информисани о механизмима заштите. Као пример дискриминације наводе да се млади образовни Роми не запошљавају у локалним институцијама нити раде у струци. Друштвена клима је таква да се успеси Рома ређе спомињу и да се не истичу као позитивни примери, већ се о њима углавном говори у негативној конотацији. Учесници су навели да постоји велико неповерење ромске заједнице у рад ромских удружења, да се из локалног буџета издвајају мала средства за културне пројекте Рома и да то умањује видљивост заједнице.

**3.8.1 SWOT анализа у области борбе против дискриминације и циганизма**

|  |  |
| --- | --- |
| **СНАГЕ** | **СЛАБОСТИ** |
| * Постоји члан ОВ задужен за културу, националне мањине и верске заједнице * Постоји Мобилни тим за социјално укључивање Рома и Ромкиња * Бесплатна правна помоћ * Није било притужби Поверенику за заштиту равноправности из Беочина у вези дискриминације Рома * Црвени крст редовно спроводи едукације како препознати дискриминацију * Фомриран тим вршњачких едукатора против дискриминације у ОШ „Јован Грчић Миленко“ * 20 локалних службеника је обучено за тему заштите од дискриминације и циганизма * ПУ и ОШ обележавају 8. април * Ромска удружења припремају свечану академију поводом 8. априла | * Непостоји локални Омбудсман * Роми нису у довољној мери упознати са постојећим механизмима заштите од дискриминације * Постоји перцепција ромске заједнице у вези са дискриминацијом у области запошљавња * Нису реализоване посебне активности информисања Рома о бесплатној правној помоћи * Није спроведено локално истраживање о перцепцији ромске заједнице о дискриминацији * Није усвојена локална стратегија развоја културе * Локалне културне установе не реализују културне програме којима се поспешује мултикултуралност и промоција културне баштине ромске националне мањине * Нема медија на ромском језику * Недовољно истицање позитивних примера и успешних Рома, а често спомињање Рома у лошој конотацији * Недовољна средстава из локалног буџета за пројекте у области културе |
| **ШАНСЕ** | **ПРЕТЊЕ** |
| * Примена Закона о забрани дискриминације * Подношење притужби Поверенику за заштиту равноправности * Подношење притужби Заштитнику грађана * Сарадња са ОЦД које спроводе пројекте у области заштите људских права и борбе против дискриминације * Донаторски програми који финансирају културне пројекте или заштиту људских и мањинских права * Повезивање са ромским културним центрима из других ЈЛС | * Истраживања на националном нивоу показују да постоји дискриминација према Ромима у области образовања, запошљавања и приступа јавним услугама и јавној инфраструктури * Јачање десничарских партија и пораст национализма у Европи * Непоступање државних органа према притужбама за дискриминацију * Одуговлачење судских поступака |

**3.9 ПАРТИЦИПАЦИЈА**

Национална стратегија је уврстила партиципацију, тј. учешће као веома важну хоризонталну тему која мора бити заступљена у свакој области друштвеног живота Рома и Ромкиња. У обликовању јавних послова, партиципација је предуслов који омогућава једнакост и укључивање, промовише демократско и ефикасно управљање. Као посебно важни актери у овом процесу су препозната ромска удружења. **Стратегија је истакла да је потребно створити могућности за оснаживање ромских заједница на локалном нивоу, како би се омогућило да заједница експлицитно и усмерено делује на доношење друштвених и политичких промена.** Управо су ово били разлози који су указали на неопходност да се у процесу спровођења анализе стања размотрити тренутни ниво партиципације ромске заједнице у друштвеном животу општине Беочин.

Како је већ поменуто, у Беочину постоје локални механизми за инклузију Рома који имају за циљ да оперативно олакшају приступ остваривању људских и мањинских права, као и социјалну инклузију ромске популације на територији општине. Реч је о: **Мобилном тиму за социјално укључивање Рома и Ромкиња, координатору за ромска питања и два педагошка асистента.** Ромска заједница има своје представнике у овим механизмима, али постоји реална потреба за повећањем броја педагошких асистената у основним школама, као и за ангажовањем здравствене медијаторке.

Када говоримо о политичкој партиципацији, 628 грађана ромске националности било је уписано у посебан бирачки списак на дан 04.06.2025. год. **Међу одборницима локалне скупштине (23) нема лица ромске националности, а нема их ни међу члановима Општинског већа (7).** Од свих локалних савета који су основани као радна тела локалне скупштине (Савет за међунационалне односе, Савет за родну равноправност, Савет за здравље, Савет за породицу и демографију итд.) **представници ромске заједнице партиципирају само у Савету за међунационалне односе.** На националном нивоу, према подацима Савета Европе и ОЕБС-а, учешће Рома у локалним скупштинама изузетно је ниско – испод 1% од укупног броја одборника, а у око 90% ЈЛС у Србији не постоје одборници ромске националности. У том смислу, ни Беочин не одступа од овог тренда.[[11]](#footnote-12)

Заступљеност лица ромске националности међу запосленима у органима јавне управе је безначајно на државном нивоу, а таква је ситуација и у Беочину. Према расположивим подацима, **ниједан Ром није запослен у органима општинске управе, два Рома су запослена у ПУ „Љуба Станковић“ Беочин** (3,2% свих запослених у овој установи), нема запослених Рома у Културном центру „Беочин“, Туристичкој организацији општине Беочин, као ни у Спортском центру „Беочин“. **У ЈКП „Беочин“ од 95 радника њих 22,1% (21) чине лица је ромске националности и ангажовани су углавном на одржавању зеленила и чистоће.**

У Беочину постоји развијен цивилни сектор са великим бројем удружења која активно суделују у друштвеном животу локалне заједнице заступајући интересе посебних циљних група и свог чланства. **Међу локалним удружењима делују и два ромска удружења која спроводе пројекте који се односе на унапређење положаја ромске заједнице – Удружење Рома Беочин и Културни центар Рома Беочин**. У општини не постоје женске ромске организације, као ни омладинске ромске организације.

Када је реч о партиципацији ромске заједнице у доношењу прописа и докумената јавних политика, њени представници су у претходном периоду активно учествовали у припреми и доношењу претходних ЛАП-ова који су се односили на инклузију Рома у областима запошљавања и становања, као и у изради плана Јавног здравља општине Беочин.

Иако постоје одређени механизми и иницијативе, ниво партиципације ромске заједнице у политичком, институционалном и јавном животу општине Беочин остаје ограничен, са највећим потенцијалом за раст управо у области запошљавања у јавном сектору, као и у креирању и праћењу локалних јавних политика.

**На фокус групи са представницима ромске заједнице** наведено је да Роми суштински немају утицај на процесе одлучивања на локалном нивоу, јер нису заступљени у локалној скупштини, нити у извршним органима власти. Постоје сам два представника ромске заједнице у Саветима месних заједница. Указано је и на проблем непостојања Канцеларије за младе, па тако млади Роми немају могућност ангажовања у оквиру неких омладинских иницијатива и пројеката. Ромски цивилни сектор има скромне капацитете за писање пројеката, али млади Роми показују иницијативу да науче ове вештине и да се више ангажују у заједници.

**3.9.1 SWOT анализа у области партиципације**

|  |  |
| --- | --- |
| **СНАГЕ** | **СЛАБОСТИ** |
| * Усвојен План развоја општине Беочин 2023-2030 * Постоје локални механизми за инклузију Рома: Мобилни тим, координатор за ромска питања, педагошки асистенти * Висок проценат Рома је запослен у ЈКП Беочин * У два Савета месних заједица има представника Рома * Постоје два ромска удружења * Укљученост младих Рома у рад КУД-а и спортске клубове * Добра сарадња са Џемантлијским одбором Исламске заједнице | * Недовољан број педагошких асистената * Није ангажован здравствени медијатор * Роми нису затупљени у локалној скупштини као одборници, нити у извршним органима власти * Недовољна укљученост представника ромске заједнице у процесе одлучивања * Роми нису заступљени у локалним саветима * Ниједан Ром није запослен у органима општинске управе * Не постоји ниједна женска ромска организација * Не постоји ниједна омладинска ромска организација * Ниски капацитети ромских удружења за писање пројеката * Не постоји Канцеларија за младе * Низак ниво поверења ромске заједнице у ромска удружења и остале НВО |
| **ШАНСЕ** | **ПРЕТЊЕ** |
| * Спровођење Националне стратегије у области социјалног укључивања Рома и Ромкиња * Доследна примена националног законодавног оквира у овој области * Интереси већинских политичких партија за укључивање Рома и Ромкиња у политички живот * Сарадња са НСРНМ | * Политичка нестабилност * Јачање десничарских политичких партија * Јачање национализма * Заступљеност говора мржње у јавном простору * Успоравање евроинтеграција * Избијање светског сукоба |

1. **ДЕФИНИСАЊЕ ЖЕЉЕНЕ ПРОМЕНЕ**

Визија општине Беочин у области инклузије Рома указује на намеру стварања локалне заједнице у којој сви грађани на једнаким основама и без дискриминације, уживају благодети бољег животног стандарда, квалитетних јавних услуга и социјалне заштите.

Формулација општег циља је усклађена са општим циљем националне Стратегије за социјално укључивање Рома и Ромкиња у Републици Србији за период од 2022. до 2030. године, који гласи: *Унапређење квалитета живота Рома и Ромкиња у Републици Србији, уз уважавање људских и мањинских права, елиминисање дискриминације и циганизма као облика расизма, и постизање веће социјалне укључености у свим сегментима друштва*.

Општина Беочин ће радити на постизању општег циља кроз интервенцију у пет приоритетних области, међу којима су: образовање, запошљавање, становање, здравствена заштита и социјалне заштита.

За мерење жељене промене на нивоу општег циља биће коришћен следећи **показатељ учинка** (показатељ ефеката јавне политике):

|  |  |  |  |  |  |
| --- | --- | --- | --- | --- | --- |
| **Показатељ ефеката јавне политике** | **Базна година** | **Почетна вредност** | **Циљана година** | **Циљана вредност** | **Извори верификације** |
| Проценат ромских домаћинстава која живе у условима изражене материјалне депривације (3 или више фактора материјалне депривације) | 2025. | Биће утврђена | 2028. | Биће утврђена | РЗС,  Извештај Мобилног тима |

Материјална депривација се процењује у зависности од тога да ли појединац живи у домаћинству које може да приушти ставке са следеће листе:

1. Адекватно загревање стана,
2. Подмиривање неочекиваног трошка у износу од 10.000,00 динара,
3. Оброк од меса или рибе (или вегетаријанска замена) сваки други дан,
4. Недељу дана одмора ван куће,
5. Редовно плаћање ренте, рате за стан или другог кредита или комуналних услуга за стан,
6. Телевизор у боји,
7. Машину за прање веша,
8. Аутомобил и
9. Телефон.
10. **ПОСЕБНИ ЦИЉЕВИ И МЕРЕ**

Посебни циљеви изражавају очекивану, спроводљиву, мерљиву и жељену промену у свакој приоритетној области социјалног укључивања ромске заједнице. За сваку приоритетну област дефинисан је посебан циљ и већи број мера које су представљене испод:

1. **ОБРАЗОВАЊЕ**

***Посебан циљ 1:*** Унапређење континуираности похађања наставе на свим нивоима образовања са посебним фокусом на побољшање општег успеха ромских ученика и смањење осипања

***Мере:*** **1.1.** Повећати обухват деце ромске националности програмима раног развоја

**1.2.** Унапредити редовност похађања наставе и смањити осипање ученика ромске националности из основног образовања

**1.3.**Повећати бројност средњошколаца ромске националности који завршавају средњу школу

1. **ЗАПОШЉАВАЊЕ**

***Посебан циљ 2:*** Смањење стопе незапослености у ромској заједници

***Мере:***  **2.1.** Повећати информисаност Рома и послодаваца о доступним мерама активне политике запошљавања намењеним теже запошљивим лицима

**2.2.** Повећати учешће лица ромске националности у доступним мерама активне политике запошљавања и мерама за економско оснаживање

1. **СТАНОВАЊЕ**

***Посебан циљ 3:*** Унапређење инфраструктуре у ромским насељима, побољшање услова становања и подршка у решавању у поступцима озакоњења објеката

***Мере:***  **3.1.** Идентификовати потребе за унапређењем становања и инфраструктуре у деловима насеља где живе Роми

**3.2**. Израда пројектно-техничке документације за извођење недостајуће инфраструктуре у насељима где живе Роми

**3.3.** Обезбедити правну и техничку помоћ лицима ромске националности при решавању имовинско-правних односа у поступку озакоњења стамбених објеката

**3.4** Унапредити стамбене услове и инфраструктуру у деловима насеља где живе Роми

1. **ЗДРАВСТВЕНА ЗАШТИТА**

***Посебан циљ 4:*** Унапређење здравственог стања ромске популације у општини Беочин

***Мере:*** **4.1.** Унапредити доступност здравствене заштите лицима ромске националности кроз теренски рад здравствене медијаторке и Мобилног тима

**4.2.** Информативно-едукативне кампање усмерене ка подизању здравственог васпитања ромске популације и свести о важности превенције здравља

1. **СОЦИЈАЛНА ЗАШТИТА**

***Посебан циљ 5:*** Повећање обухвата најугроженијих ромских домаћинстава доступним правима и услугама у области социјалне заштите

***Мере:*** **5.1.** Креирање евиденције о социјалној угрожености ромских породица – социјална карта

**5.2.** Унапредити постојеће програме социјалне заштите намењене најугроженијим ромским породицама

За мерење жељене промене на нивоу посебних циљева биће коришћени следећи **показатељи учинка** (показатељи исхода):

|  |  |  |  |  |  |
| --- | --- | --- | --- | --- | --- |
| **Показатељи учинка** | **Базна година** | **Почетна вредност** | **Циљана година** | **Циљана вредност** | **Извори верификације** |
| Показатељи учинка на нивоу посебног циља 1: Унапређење континуираности похађања наставе на свим нивоима образовања са посебним фокусом на побољшање општег успеха ромских ученика и смањење осипања | | | | | |
| Проценат деце ромске националности узраста од 3-5,5 година која похађају ПВО | Школска 2023/2024. | 25% | Школска 2027/2028. | 33% | Евиденција ПУ |
| Број ученика ромске националности који су напустили ОШ | Школска 2023/2024. | 5 | Школска 2027/2028. | 2 | Извештаји ПА и ОШ |
| Удео ученика ромске националности међу средњошколцима | Школска 2023/2024. | 22,1% | Школска 2027/2028. | 25% | МСШ портал |
| Показатељи учинка на нивоу посебног циља 2: Смањење стопе незапослености у ромској заједници | | | | | |
| Удео незапослених Рома међу свим незапосленим лицима на евиденцији НСЗ | 2024. | 20,9% | 2028. | 18,9% | Извештаји НСЗ |
| Показатељи учинка на нивоу посебног циља 3: Унапређење инфраструктуре у ромским насељима, побољшање услова становања и подршка у решавању у поступцима озакоњења објеката | | | | | |
| Број лица ромске националности којима је пружена подршка у области унапређења становања | 2024. | 0 | 2028. | 100 | Извештаји Мобилног тима |
| Показатељи учинка на нивоу посебног циља 4: Унапређење здравственог стања ромске популације у општини Беочин | | | | | |
| Обухват деце ромске националности узраста од 24-35 месеци имунизацијом | 2024. | 73,8% | 2028. | 80% | Евиденција дечјег диспанзера ДЗ |
| Обухват жена ромске националности редовним гинеколошким прегледима | 2024. | 61,4% | 2028. | 70% | Служба за заштиту здравља жена ДЗ |
| Број ангажованих здравствених медијаторки | 2024. | 0 | 2028. | 1 | Евиденција ДЗ |
| Показатељи учинка на нивоу посебног циља 5: Повећање обухвата најугроженијих ромских домаћинстава доступним правима и услугама у области социјалне заштите | | | | | |
| Удео корисника ромске националности међу свим корисницима права и услуга социјалне заштите | 2024. | 46% | 2028. | 50% | Годишњи извештај ЦСР |

1. **АКЦИОНИ ПЛАН**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ОПШТИ ЦИЉ: УНАПРЕЂЕЊЕ КВАЛИТЕТА ЖИВОТА РОМА И РОМКИЊА У ОПШТИНИ БЕОЧИН** | | | | | | | | | | | | | | | | | | |
| **Показатељи на нивоу општег циља**  **(показатељи ефеката)** | | | | | **Јединица**  **мере** | | **Базна**  **година** | **Базна вредност** | | | **Циљна година** | | | **Циљна вредност** | | **Извор провере** | | |
| Проценат ромских домаћинстава која живе у условима изражене материјалне депривације (3 или више фактора материјалне депривације) | | | | | % | | 2025. | Биће утврђена | | | 2028. | | | Биће утврђена | | РЗС,  Извештај Мобилног тима | | |
| **ПОСЕБНИ ЦИЉ 1: Унапређење континуираности похађања наставе на свим нивоима образовања са посебним фокусом на побољшање општег успеха ромских ученика и смањење осипања** | | | | | | | | | | | | | | | | | | |
| **Показатељи на нивоу посебног циља**  **(показатељи исхода)** | | | | | **Јединица**  **мере** | | **Базна**  **година** | **Базна вредност** | | | **Циљна година** | | | **Циљна вредност** | | **Извор провере** | | |
| Проценат деце ромске националности узраста од 3-5,5 година која похађају ПВО | | | | | % | | Школска 2023/2024. | 25% | | | Школска 2027/  2028. | | | 33% | | Евиденција ПУ | | |
| Број ученика ромске националности који су напустили ОШ | | | | | Број | | Школска 2023/2024. | 5 | | | Школска 2027/  2028. | | | 2 | | Извештаји ПА и ОШ | | |
| Удео ученика ромске националности међу средњошколцима | | | | | % | | Школска 2023/2024. | 22,1% | | | Школска 2027/ 2028. | | | 25% | | МСШ портал | | |
| **МЕРА 1.1: Повећати обухват деце ромске националности програмима раног развоја** | | | | | **Тип мере:** | | | | | | **Информативно-едукативна** | | | | | | | |
| **Носилац мере:** | | Одељење за имовинске, опште и заједничке послове | | | **Партнери:** | | | | | | ПУ, ПА, Удружење Рома Беочин, Покрајинска влада | | | | | | | |
| **Период спровођења:** | | 2026-2028 | **Посебне измене прописа:** | | | | | | | | НЕ | | | | | | | |
| **Укупно процењена финансијска средства за меру (РСД):** | | 341.180.000,00 | **Вредности фин.средстава**  **по годинама (РСД):** | | | 2026 – 330.000,00  2027 – 400.000,00  2028 – 340.450.000,00 | | | | | | | **Вредности**  **фин.средстава**  **по изворима**  **финансирања:** | | | | Буџет општине –  1.180.000,00  Донаторска средства –  340.000.000,00 | |
| **Показатељи на нивоу мере (показатељи резултата)** | | | **Јединица**  **мере** | **Базна**  **година** | | **Базна**  **вредност** | | | **Циљне вредности** | | | | | | | | **Извор провере** | |
| **2026.** | | | **2027.** | | | **2028.** | |
| Број одржаних трибина о важности похађања програма раног развоја и ППП | | | Број | 2024. | | 0 | | | 1 | | | 1 | | | 1 | | Извештај МТ | |
| Број деце ромске националности која похађају двочасовни инклузивни програм | | | Број | 2024. | | 15 | | | 15 | | | 15 | | | 15 | | Извештај ПУ, Уговор са Удружењем Рома Беочин о реализацији програма | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | **Вредности фин.**  **средства по годинама (РСД)** | | | | | **Вредности фин.**  **средства по изворима (РСД)** |
| **1.1.1.** | Информисање родитеља и подршка приликом уписа деце у ПВО | | Одељење за имовинске, опште и заједничке послове | ПУ, ПА | | II квартал 2026, континуирано | | | | / | | | / | | | | | / |
| **1.1.2.** | Одржавање трибина за родитеље о важности похађања програма раног развоја и ППП | | Одељење за имовинске, опште и заједничке послове | ПУ, ПА | | II квартал 2026, континуирано | | | | / | | | / | | | | | / |
| **1.1.3.** | Двочасовни инклузивни програм за превазилажење језичке баријере и учење српског језика за децу старости 3-5,5 година | | Одељење за имовинске, опште и заједничке послове | ПУ, ПА, Удружење Рома Беочин | | IV квартал 2026, континуирано | | | | 1.180.000,00 | | | 2026 – 330.000,00  2027 – 400.000,00  2028 – 450.000,00 | | | | | Буџет општине – 1.180.000,00 |
| **1.1.4.** | Изградња новог вртића у Беочину | | Одељење за имовинске, опште и заједничке послове | Покрајинска влада | | IV квартал 2028. | | | | 340.000.000 | | | 2028 – 340.000.000,00 | | | | | Донаторска средства (АП) |
| **1.1.5.** | Обележавање Светског дана Рома у ПУ | | Одељење за имовинске, опште и заједничке послове | ПУ, ПА, Удружење Рома Беочин | | IV квартал 2026, континуирано | | | | / | | | / | | | | | / |
| **МЕРА 1.2.: Унапредити редовност похађања наставе и смањити осипање ученика ромске националности из основног образовања** | | | | | **Тип мере:** | | | | | | **Постицајна** | | | | | | | |
| **Носилац мере:** | | Одељење за имовинске, опште и заједничке послове | | | **Партнери:** | | | | | | ОШ, ЦСР, МТ, ОЦД, ЕХО | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | НЕ | | | | | | | |
| **Укупно процењена финансијска средства за меру (РСД):** | | 1.750.000,00 | **Вредности фин.средстава**  **по годинама (РСД):** | | | 2025 – 650.000,00  2026 – 650.000,00  2027 – 450.000,00 | | | | | | | **Вредности**  **фин.средстава**  **по изворима**  **финансирања:** | | | | Буџет општине –  1.350.000,00  Донаторска средства – 400.000,00 | |
| **Показатељи на нивоу мере -(показатељи резултата)** | | | **Јединица**  **мере** | **Базна**  **година** | | **Базна**  **вредност** | | | **Циљне вредности** | | | | | | | | **Извор провере** | |
| **2026.** | | | **2027.** | | | **2028.** | |
| Број ангажованих ПА у ОШ | | | Број | 2024. | | 1 | | | 1 | | | 2 | | | 3 | | Извештаји ОШ | |
| Број ромских девојчица укључених у рад „Клуба девојчица“ | | | Број | 2024. | | 15 | | | 15 | | | 15 | | | 0 | | Извештај ПА | |
| Број ученика ромске националности којима је обезбеђен бесплатан школски прибор | | | Број | 2024. | | 225 | | | 225 | | | 225 | | | 225 | | Извештај ОШ и МТ | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | **Вредности фин. средства по годинама (РСД)** | | | | | **Вредности фин. средстава по изворима (РСД)** |
| **1.2.1.** | Ангажовање нових педагошких асистената у основним школама | | Одељење за имовинске, опште и заједничке послове | ОШ | | IV квартал 2028. | | | | / | | | / | | | | | / |
| **1.2.2.** | Теренске посете породицама приликом уписа деце у школу и контрола редовности похађања | | Одељење за имовинске, опште и заједничке послове | ОШ, ЦСР, МТ | | IV квартал 2026, континуирано | | | | / | | | / | | | | | / |
| **1.2.3.** | Функционисање „Клуб девојчица“ при ОШ „Јован Грчић Миленко“ на тему важности образовања | | Одељење за имовинске, опште и заједничке послове | ОШ, ЕХО | | IV квартал 2027. | | | | 400.000,00 | | | 2026 – 200.000,00  2027 – 200.000,00 | | | | | Донаторска средства – 400.000,00 |
| **1.2.4.** | Укључивање родитеља ромских ученика у органе школа (савет родитеља ...) | | Одељење за имовинске, опште и заједничке послове | ОШ | | IV квартал 2028. | | | | / | | | / | | | | | / |
| **1.2.5.** | Бесплатан школски прибор и уџбеници | | Одељење за општу управу и заједничке послове | МТ | | IV квартал 2026, континуирано | | | | 900.000,00 | | | 2026 – 300.000,00  2027 – 300.000,00  2028 – 300.000,00 | | | | | Буџет општине – 900.000,00 |
| **1.2.6.** | Обележевање 8. априла - Светског дана Рома | | Одељење за имовинске, опште и заједничке послове | ОШ, ОЦД | | IV квартал 2026, континуирано | | | | 450.000,00 | | | 2026 – 150.000,00  2027 – 150.000,00  2028 – 150.000,00 | | | | | Буџет општине – 450.000,00 |
| **МЕРА 1.3.: Повећати бројност средњошколаца ромске националности који завршавају средњу школу** | | | | | **Тип мере:** | | | | | | **Подстицајна** | | | | | | | |
| **Носилац мере:** | | Одељење за имовинске, опште и заједничке послове | | | **Партнери:** | | | | | | МТ, ОШ, СШ | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | ДА | | | | | | | |
| **Укупно процењена финансијска средства за меру (РСД):** | | 9.056.000,00 | **Вредности фин.средстава**  **по годинама (РСД):** | | | 2026 – 2.976.000,00  2027 – 3.040.000,00  2028 – 3.040.000,00 | | | | | | | **Вредности**  **фин.средстава**  **по изворима**  **финансирања:** | | | | Буџет општине –  9.056.000,00 | |
| **Показатељи на нивоу мере (показатељи резултата)** | | | **Јединица**  **мере** | **Базна**  **година** | | **Базна**  **вредност** | | | **Циљне вредности** | | | | | | | | **Извор провере** | |
| **2026.** | | | **2027.** | | | **2028.** | |
| Број обезбеђених стипендија за средњошколце ромске националности | | | Број | 2024. | | 1 | | | 3 | | | 3 | | | 3 | | Одлука о додели стипендија за средњошколце | |
| Број одржаних сајмова образовања | | | Број | 2024. | | 0 | | | 1 | | | 1 | | | 1 | | Извештај ОШ | |
| Број одржаних радионица о значају завршетка средњег образовања | | | Број | 2024. | | 0 | | | 1 | | | 1 | | | 1 | | Извештај МТ | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | **Вредности фин. средства по годинама (РСД)** | | | | | **Вредности фин.средства по изворима (РСД)** |
| **1.3.1.** | Стипендије за најбоље средњошколце ромске националности | | Одељење за имовинске, опште и заједничке послове | / | | IV квартал 2026, континуирано | | | | 720.000,00 | | | 2026 – 240.000,00  2027 – 240.000,00  2028 – 240.000,00 | | | | | Буџет општине – 720.000,00 |
| **1.3.2.** | Информисање о афирмативним мерама за упис у средњу школу | | Одељење за имовинске, опште и заједничке послове | МТ, ОШ | | II квартал 2026, континуирано | | | | / | | | / | | | | | / |
| **1.3.3.** | Сајам образовања за представљање СШ у којима је уведено дуално образовање | | Одељење за имовинске, опште и заједничке послове | МТ, СШ | | II квартал 2026, континуирано | | | | / | | | / | | | | | / |
| **1.3.4.** | Радионице о значају завршетка средњег образовања (кроз професионалну оријентацију у ОШ) | | Одељење за општу управу и заједничке послове | МТ, ОШ | | II квартал 2026, континуирано | | | | / | | | / | | | | | / |
| **1.3.5.** | Суфинансирање трошкова месечних карата за средњошколце | | Одељење за општу управу и заједничке послове | / | | II квартал 2026, континуирано | | | | 8.336.000,00 | | | 2026 – 2.736.000,00  2027 – 2.800.000,00  2028 – 2.800.000,00 | | | | | Буџет општине – 8.336.000,00 |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ПОСЕБАН ЦИЉ 2: Смањење стопе незапослености у ромској заједници** | | | | | | | | | | | | | | | | | | | | |
| **Показатељи на нивоу посебног циља**  **(показатељи исхода)** | | | | | **Јединица**  **мере** | | **Базна**  **година** | **Базна вредност** | | | **Циљна година** | | | **Циљна вредност** | | | | **Извор провере** | | |
| Удео незапослених Рома међу свим незапосленим лицима на евиденцији НСЗ | | | | | % | | 2024. | 20,9% | | | 2028. | | | 18,9% | | | | Извештаји НСЗ | | |
| **МЕРА 2.1: Повећати информисаност Рома и послодаваца о доступним мерама активне политике запошљавања намењеним теже запошљивим лицима** | | | | | **Тип мере:** | | | | | | **Информативно-едукативна** | | | | | | | | | |
| **Носилац мере:** | | Oдељење за привреду и локални економски развој | | | **Партнери:** | | | | | | НСЗ | | | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | НЕ | | | | | | | | | |
| **Укупно процењена финансијска средства за меру (РСД):** | | 0,00 | **Вредности фин.средстава**  **по годинама (РСД):** | | | 2025 – 0,00  2026 – 0,00  2027 – 0,00 | | | | | | | | | **Вредности**  **фин.средстава**  **по изворима**  **финансирања:** | | | | | Буџет општине –  0,00 |
| **Показатељи на нивоу мере (показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредности** | | | | | | | | | | | **Извор провере** |
| **2026.** | | | **2027.** | | | | | **2028.** | | |
| Број информисаних Рома о расписаним конкурсима НСЗ | | | Број | 2024. | | 132 | | | 120 | | | 120 | | | | | 120 | | | Евиденција НСЗ |
| Број одржаних инфо дана о расписаним конкурсима НСЗ | | | Број | 2024. | | 0 | | | 1 | | | 1 | | | | | 1 | | | Извештај МТ |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | **Вредности фин.средства по годинама (РСД)** | | | | | | **Вредности фин.средства по изворима (РСД)** | |
| **2.1.1.** | Редовно информисање незапослених лица о расписаним конкурсима НСЗ | | Одељење за привреду локални економски развој | НСЗ | | II квартал 2026, континуирано | | | | / | | | / | | | | | | Из средстава НСЗ | |
| **2.1.2.** | Одржавање инфо дана о расписаним конкурсима НСЗ | | Одељење за привреду локални економски развој | НСЗ | | I квартал 2026,  континуирано | | | | / | | | / | | | | | | Из средстава НСЗ | |
| **МЕРА 2.2: Повећати учешће лица ромске националности у доступним мерама активне политике запошљавања и мерама за економско оснаживање** | | | | | **Тип мере:** | | | | | | **Подстицајна** | | | | | | | | | |
| **Носилац мере:** | | Oдељење за привреду и локални економски развој | | | **Партнери:** | | | | | | НСЗ, РРА, ОЦД | | | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | НЕ | | | | | | | | | |
| **Укупно процењена финансијска средства за меру (РСД):** | | 5.000.000,00 | **Вредности фин.средстава**  **по годинама (РСД):** | | | 2027 – 2.500.000,00  2028 – 2.500.000,00 | | | | | | | | | **Вредности**  **фин.средстава**  **по изворима**  **финансирања:** | | | | | Буџет општине – 500.000,00  Донаторска средства – 4.500.000,00 |
| **Показатељи на нивоу мере (показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредности** | | | | | | | | | | | **Извор провере** |
| **2026.** | | | **2027.** | | | | **2028.** | | | |
| Број Рома који је добио субвенцију за самозапошљавање НСЗ | | | Број | 2024. | | 0 | | | 1 | | | 1 | | | | 1 | | | | Евиденција НСЗ |
| Број Рома који за запослен захваљујући субвенцијама за запошљавање теже запошљивих лица НСЗ | | | Број | 2024. | | 4 | | | 2 | | | 2 | | | | 2 | | | | Евиднеција НСЗ |
| Број Рома обухваћен обукама за предузетништво и за оспособљавање за тржиште рада НСЗ | | | Број | 2024. | | 4 | | | 5 | | | 5 | | | | 5 | | | | Евиднеција НСЗ |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | **Вредности фин.средства по годинама (РСД)** | | | | | | **Вредности фин.средства по изворима (РСД)** | |
| **2.2.1.** | Субвенције за самозапошњавање | | Oдељење за привреду и локални економски развој | НСЗ | | II квартал 2026, континуирано | | | | / | | | / | | | | | | Из средстава НСЗ | |
| **2.2.2.** | Субвенције за ново запошљавање теже запошљивих лица | | Oдељење за привреду и локални економски развој | НСЗ | | II квартал 2026, континуирано | | | | / | | | / | | | | | | Из средстава НСЗ | |
| **2.2.3.** | Обука за развој предузетништва | | Oдељење за привреду и локални економски развој | НСЗ, РРА | | II квартал 2026, континуирано | | | | / | | | / | | | | | | Из средстава НСЗ | |
| **2.2.4.** | Обука за стручно оспособљавање за тржиште рада | | Oдељење за привреду и локални економски развој | НСЗ | | IV квартал 2026, континуирано | | | | / | | | / | | | | | | Из средстава НСЗ | |
| **2.2.5.** | Пројекат: „Економско оснаживање ромске популације кроз прекваливикацију и доделу start up грантова“ | | Oдељење за привреду и локални економски развој | НСЗ, ОЦД | | IV квартал 2028. | | | | 5.000.000,00 | | | 2027 – 2.500.000,00  2028 – 2.500.000,00 | | | | | | Буџет општине – 500.000,00  Донаторска средства – 4.500.000,00 | |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ПОСЕБАН ЦИЉ 3: Унапређење инфраструктуре у ромским насељима, побољшање услова становања и подршка у решавању у поступцима озакоњења објеката** | | | | | | | | | | | | | | | | | | | |
| **Показатељи на нивоу посебног циља**  **(показатељи исхода)** | | | | | **Јединица**  **мере** | | **Базна**  **година** | **Базна вредност** | | | **Циљна година** | | | | **Циљна вредност** | | **Извор провере** | | |
| Број лица ромске националности којима је пружена подршка у области унапређења становања | | | | | % | | 2024. | 0 | | | 2028. | | | | 100 | | Извештаји Мобилног тима | | |
| **МЕРА 3.1: Идентификовати потребе за унапређењем становања и инфраструктуре у деловима насеља где живе Роми** | | | | | **Тип мере:** | | | | | | **Обезбеђивање добара и услуга** | | | | | | | | |
| **Носилац мере:** | | Одељење за инспекцијске послове, урбанизам и заштиту животне средине | | | **Партнери:** | | | | | | ОЦД | | | | | | | | |
| **Период спровођења:** | | 2026 - 2027 | **Посебне измене прописа:** | | | | | | | | НЕ | | | | | | | | |
| **Укупно процењена финансијска средства за меру (РСД):** | | 400.000,00 | **Вредности фин.средстава**  **по годинама (РСД):** | | | 2026 – 350.000,00  2027 – 50.000,00 | | | | | | | **Вредности**  **фин.средстава**  **по изворима**  **финансирања:** | | | | | Буџет општине – 100.000,00  Донаторска средства – 300.000,00 | |
| **Показатељи на нивоу мере (показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредности** | | | | | | | | | **Извор провере** | |
| **2026.** | | | **2027.** | | | | **2028.** | |
| Припремљен извештај о потребама ромске популације из области становања | | | Број | 2024. | | 0 | | | 0 | | | 1 | | | | 0 | | Извештај о потребама ромске популације из области становања | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | | **Вредности фин.средства по годинама (РСД)** | | | | | **Вредности фин.средства по изворима (РСД)** |
| **3.1.1.** | Формирање Комисије за идендификацију потреба за унапређење инфраструктуре у деловима насеља где живе Роми | | Одељење за инспекцијске послове, урбанизам и заштиту жив. средине | / | | III квартал 2026. | | | | / | | | | / | | | | | / |
| **3.1.2.** | Анкетно истраживање и анализа потреба ромских породица из области становања | | Одељење за инспекцијске послове, урбанизам и заштиту жив. средине | ОЦД | | II квартал 2027 | | | | 100.000,00 | | | | 2026 – 50.000,00  2027 – 50.000,00 | | | | | Буџет оптшине – 100.000,00 |
| **3.1.3.** | Утврђивање листе приоритетних инфраструктурних пројеката у деловима насеља где живе Роми | | Одељење за инспекцијске послове, урбанизам и заштиту жив. средине | ОЦД | | III квартал 2027. | | | | / | | | | / | | | | | / |
| **3.1.4.** | Одржавање састанка са локалним актерима и представицима ромске заједнице ради утврђивање листе приоритета | | Одељење за инспекцијске послове, урбанизам и заштиту жив. средине | ОЦД | | III квартал 2027. | | | | / | | | | / | | | | | / |
| **3.1.5.** | Израда извештаја о потребама за унапређењем инфраструктуре у деловима насеља где живе Роми | | Одељење за инспекцијске послове, урбанизам и заштиту жив. средине | ОЦД | | IV квартал 2027. | | | | 300.000,00 | | | | 2026 – 300.000,00 | | | | | Донаторска средства – 300.000,00 |
| **МЕРА 3.2: Израда пројектно-техничке документације за извођење недостајуће инфраструктуре у насељима где живе Роми** | | | | | **Тип мере:** | | | | | | **Обезбеђивање добара и услуга** | | | | | | | | |
| **Носилац мере:** | | Одељење за инспекцијске послове, урбанизам и заштиту животне средине | | | **Партнери:** | | | | | | **/** | | | | | | | | |
| **Период спровођења:** | | 2026-2027. | **Посебне измене прописа:** | | | | | | | | НЕ | | | | | | | | |
| **Укупно процењена финансијска средства за меру (РСД):** | | 2.500.000,00 | **Вредности фин.средстава**  **по годинама (РСД):** | | | 2026 – 2.000.000,00  2027 – 500.000,00 | | | | | | | **Вредности**  **фин.средстава**  **по изворима**  **финансирања:** | | | | | Буџет општине – 1.000.000,00  Донатроска средства – 1.500.000,00 | |
| **Показатељи на нивоу мере -(показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредности** | | | | | | | | | **Извор провере** | |
| **2026.** | | | **2027.** | | | | **2028.** | |
| Број инфраструктурних пројеката за које је израђена пројектно-техничка документација | | | Број | 2024. | | 2 | | | 3 | | | 1 | | | | 0 | | Извештај Одељења за инспекцијске послове, урбанизам и заштиту животне средине | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | | **Вредности фин.средства по годинама (РСД)** | | | | | **Вредности фин.средства по изворима (РСД)** |
| **3.2.1.** | Расписивање ЈН за избор обрађивача пројектно техничке документације | | Одељење за инспекцијске послове, урбанизам и заштиту животне средине | / | | I квартал 2026. | | | | / | | | | / | | | | | / |
| **3.2.2.** | Израда пројектно техничке документације | | Одељење за инспекцијске послове, урбанизам и заштиту животне средине | / | | IV квартал 2027. | | | | 2.500.000,00 | | | | 2026 – 2.000.000,00  2027 – 500.000,00 | | | | | Буџет општине – 1.000.000,00  Донатроска средства – 1.500.000,00 |
| **МЕРА 3.3: Обезбедити правну и техничку помоћ лицима ромске националности при решавању имовинско-правних односа у поступку озакоњења стамбених објеката** | | | | | **Тип мере:** | | | | | | **Информативно-едукативна** | | | | | | | | |
| **Носилац мере:** | | Одељење за инспекцијске послове, урбанизам и заштиту животне средине | | | **Партнери:** | | | | | | ОЦД | | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | НЕ | | | | | | | | |
| **Укупно процењена финансијска средства за меру (РСД):** | | 390.000,00 | **Вредности фин.средстава**  **по годинама (РСД):** | | | 2026 – 150.000,00  2027 – 120.000,00  2028 – 120.000,00 | | | | | | | **Вредности**  **фин.средстава**  **по изворима**  **финансирања:** | | | | | Буџет општине – 90.000,00  Донаторска средства – 300.000,00 | |
| **Показатељи на нивоу мере -(показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредности** | | | | | | | | | **Извор провере** | |
| **2026.** | | | **2027.** | | | | **2028.** | |
| Број информисаних лица ромске националности о доступној бесплатној правној и техничкој помоћи у поступку озакоњења стамбених објеката | | | Број | 2024. | | 0 | | | 100 | | | 100 | | | | 100 | | Извештај МТ | |
| Број лица ромске националности којима је пружане помоћ при решавању имовинско-правних односа | | | Број | 2024. | | 0 | | | 20 | | | 20 | | | | 20 | | Извештај Одељења за имовинске, опште и заједничке послове | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | | **Вредности фин.средства по годинама (РСД)** | | | | | **Вредности фин.средства по изворима (РСД)** |
| **3.3.1.** | Израда и штампа упутства за озакоњење стамбених објеката где живе Роми | | Одељење за инспекцијске послове, урбанизам и заштиту животне средине | ОЦД | | III квартал 2026. | | | | 30.000,00 | | | | 2026 – 30.000,00 | | | | | Буџет општине – 30.000,00 |
| **3.3.2.** | Информисање лица ромске националности о доступној бесплатној правној и техничкој помоћи у поступку озакоњења стамбених објеката | | Одељење за инспекцијске послове, урбанизам и заштиту животне средине | ОЦД | | IV квартал 2026,  континуирано | | | | 60.000,00 | | | | 2026 – 20.000,00  2027 – 20.000,00  2028 – 20.000,00 | | | | | Буџет општине – 60.000,00 |
| **3.3.3.** | Пружање правне и техничке помоћи лицима ромске националности у поступку озакоњења стамбених објеката | | Одељење за инспекцијске послове, урбанизам и заштиту животне средине | ОЦД | | IV квартал 2026,  континуирано | | | | 300.000,00 | | | | 2026 – 100.000,00  2027 – 100.000,00  2028 – 100.000,00 | | | | | Донаторска средства – 300.000,00 |
| **МЕРА 3.4: Унапредити стамбене услове и инфраструктуру у деловима насеља где живе Роми** | | | | | **Тип мере:** | | | | | | **Обезбеђивање добара и услуга** | | | | | | | | |
| **Носилац мере:** | | Одељење за инспекцијске послове, урбанизам и заштиту животне средине | | | **Партнери:** | | | | | | ЈКП, ОЦД | | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | НЕ | | | | | | | | |
| **Укупно процењена финансијска средства за меру (РСД):** | | 2.600.000,00 | **Вредности фин.средстава**  **по годинама (РСД):** | | | 2026 – 550.000,00  2027 – 1.050.000,00  2028 – 1.000.000,00 | | | | | | | **Вредности**  **фин.средстава**  **по изворима**  **финансирања:** | | | | | Буџет општине – 2.050.000,00  Донаторска средства – 550.000,00 | |
| **Показатељи на нивоу мере -(показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредности** | | | | | | | | | **Извор провере** | |
| **2026.** | | | **2027.** | | | | **2028.** | |
| Број санираних и реконструисаних објеката | | | Број | 2024. | | 0 | | | 10 | | | 10 | | | | 10 | | Извештај МТ | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | | **Вредности фин.средства по годинама (РСД)** | | | | | **Вредности фин.средства по изворима (РСД)** |
| **3.4.1.** | Унапређење инфраструктуре у насељу са реконструкцијом водоводне мреже, изградња електро мреже, асфалтирање коловоза | | Одељење за инспекцијске послове, урбанизам и заштиту животне средине | ЈКП | | IV квартал 2026. континуирано | | | | 2.000.000,00 | | | | 2026 – 500.000,00  2027 – 500.000,00  2028 – 1.000.000,00 | | | | | Буџет општине – 2.000.000,00 |
| **3.4.2.** | Санација и реконструкција објеката у ромским насељима | | Одељење за инспекцијске послове, урбанизам и заштиту животне средине | ОЦД | | IV квартал 2027. | | | | 500.000,00 | | | | 2027 – 500.000,00 | | | | | Донаторска средства – 500.000,00 |
| **3.4.3.** | Информативне радионице о подизању свести о очувању животне средине и одржавању хигијене стамбених простора и насеља | | Одељење за инспекцијске послове, урбанизам и заштиту животне средине | ОЦД | | IV квартал 2027. | | | | 100.000,00 | | | | 2026 – 50.000,00  2027 – 50.000,00 | | | | | Буџет општине – 50.000,00  Донаторска средства – 50.000,00 |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ПОСЕБАН ЦИЉ 4: Унапређење здравственог стања ромске популације у општини Беочин** | | | | | | | | | | | | | | | | | | | | |
| **Показатељи на нивоу посебног циља**  **(показатељи исхода)** | | | | | **Јединица**  **мере** | | **Базна**  **година** | **Базна вредност** | | | **Циљна година** | | | | | **Циљна вредност** | | **Извор провере** | | |
| Обухват деце ромске националности узраста од 24-35 месеци имунизацијом | | | | | % | | 2024. | 73,8% | | | 2028. | | | | | 80% | | Евиденција дечјег диспанзера ДЗ | | |
| Обухват жена ромске националности редовним гинеколошким прегледима | | | | | % | | 2024. | 61,4%, | | | 2028. | | | | | 70% | | Служба за заштиту здравља жена ДЗ | | |
| Број ангажованих здравствених медијаторки | | | | | % | | 2024. | 0 | | | 2028. | | | | | 1 | | Евиденција ДЗ | | |
| **МЕРА 4.1: Унапредити доступност здравствене заштите лицима ромске националности кроз теренски рад здравствене медијаторке и Мобилног тима** | | | | | **Тип мере:** | | | | | | **Институционално-управљачко-организациона** | | | | | | | | | |
| **Носилац мере:** | | Одељење за имовинске, опште и заједничке послове | | | **Партнери:** | | | | | | Мин. здравља, ДЗ, МТ, ЦСР | | | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | НЕ | | | | | | | | | |
| **Укупно процењена финансијска средства за меру (РСД):** | | 300.000,00 | **Вредности фин.средстава**  **по годинама (РСД):** | | | 2026 – 100.000,00  2027 – 100.000,00  2028 – 100.000,00 | | | | | | | | **Вредности**  **фин.средстава**  **по изворима**  **финансирања:** | | | | | Буџет општине –  300.000,00 | |
| **Показатељи на нивоу мере (показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредности** | | | | | | | | | | **Извор провере** | |
| **2026.** | | | | **2027.** | | | | **2028.** | |
| Број ангажованих здравствених медијаторки | | | Број | 2024. | | 0 | | | 0 | | | | 1 | | | | 1 | | Извештај ДЗ, Уговор о обављању послова ЗМ | |
| Број теренских посета медицинског тима непокретним и слабо покретним пацијентима | | | Број | 2024. | | 0 | | | 24 | | | | 24 | | | | 24 | | Извештај ДЗ, Извештај МТ | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | | | **Вредности фин.средства по годинама (РСД)** | | | | | **Вредности фин.средства по изворима (РСД)** |
| **4.1.1.** | Ангажовање здравствене медијаторке | | Одељење за имовинске, опште и заједничке послове | Мин. здравља, ДЗ, МТ | | IV квартал 2027. | | | | / | | | | | / | | | | | из средстава Министарства здравља |
| **4.1.2.** | Одржавање кварталних састанака Мобилног тима | | Одељење за имовинске, опште и заједничке послове | ЦСР, ДЗ | | I квартал 2026,  континуирано | | | | / | | | | | / | | | | | / |
| **4.1.3.** | Теренске посете медицинског тима ДЗ непокретним и слабо покретним пацијентима из ромске популације | | Одељење за имовинске, опште и заједничке послове | ДЗ | | IV квартал 2026,  континуирано | | | | 300.000,00 | | | | | 2026 – 100.000,00  2027 – 100.000,00  2028 – 100.000,00 | | | | | Буџет општине – 300.000,00 |
| **4.1.4.** | Подршка у обезбеђивању докумената за остваривање права на здравствено осигурање | | Одељење за имовинске, опште и заједничке послове | ДЗ | | IV квартал 2026,  континуирано | | | | / | | | | | / | | | | | / |
| **МЕРА 4.2: Информативно-едукативне кампање усмерене ка подизању здравственог васпитања ромске популације и свести о важности превенције здравља** | | | | | **Тип мере:** | | | | | | **Информативно-едукативна** | | | | | | | | | |
| **Носилац мере:** | | Одељење за имовинске, опште и заједничке послове | | | **Партнери:** | | | | | | ДЗ, ОШ, ПА, ОЦД | | | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | НЕ | | | | | | | | | |
| **Укупно процењена финансијска средства за меру (РСД):** | | 840.000,00 | **Вредности фин.средстава**  **по годинама (РСД):** | | | 2026 – 280.000,00  2027 – 280.000,00  2028 – 280.000,00 | | | | | | | | **Вредности**  **фин.средстава**  **по изворима**  **финансирања:** | | | | | Буџет општине – 840.000,00 | |
| **Показатељи на нивоу мере -(показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредности** | | | | | | | | | | **Извор провере** | |
| **2026.** | | | **2027.** | | | | | **2028.** | |
| Број реализованих информативно едукативних програма намењених здравственом васпитању Рома и превенцији болести | | | Број | 2024. | | 0 | | | 2 | | | 2 | | | | | 2 | | Извештај ДЗ | |
| Број организованих превентивних прегледа у ромским насељима | | | Број | 2024. | | 0 | | | 2 | | | 2 | | | | | 2 | | Извештај ДЗ | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | | | **Вредности фин.средства по годинама (РСД)** | | | | | **Вредности фин.средства по изворима (РСД)** |
| **4.2.1.** | Организовање превентивних прегледа у насељима где живи ромска заједница | | Одељење за имовинске, опште и заједничке послове | ДЗ, ЦК | | IV квартал 2026,  контиунирано | | | | 300.000,00 | | | | | 2026 – 100.000,00  2027 – 100.000,00  2028 – 100.000,00 | | | | | Буџет општине – 300.000,00 |
| **4.2.2.** | Укључивање трудница ромске националности у школу за родитељство при ДЗ | | Одељење за имовинске, опште и заједничке послове | ДЗ | | IV квартал 2026, контиунирано | | | | / | | | | | / | | | | | / |
| **4.2.3.** | Радионице за ученике основних и средњих школа на теме полно преносивих болести, репродуктивног здравља и планирања породице | | Одељење за имовинске, опште и заједничке послове | ДЗ, ОШ, ПА | | IV квартал 2026, контиунирано | | | | 180.000,00 | | | | | 2026 – 60.000,00  2027 – 60.000,00  2028 – 60.000,00 | | | | | Буџет општине – 180.000,00 |
| **4.2.4.** | Радионице за децу од 1. до 4. разреда ОШ на тему хигијенских навика, правилне исхране и здравих стилова живота | | Одељење за имовинске, опште и заједничке послове | ДЗ, ОШ, ПА | | IV квартал 2026, контиунирано | | | | 180.000,00 | | | | | 2026 – 60.000,00  2027 – 60.000,00  2028 – 60.000,00 | | | | | Буџет општине – 180.000,00 |
| **4.2.5.** | Трибине о превенцији хипертензије и дијабетеса у ромским насељима | | Одељење за имовинске, опште и заједничке послове | ДЗ, Удружење за борбу против дијабетеса | | IV квартал 2026, контиунирано | | | | 180.000,00 | | | | | 2026 – 60.000,00  2027 – 60.000,00  2028 – 60.000,00 | | | | | Буџет општине – 180.000,00 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ПОСЕБАН ЦИЉ 5: Повећање обухвата најугроженијих ромских домаћинстава доступним правима и услугама у области социјалне заштите** | | | | | | | | | | | | | | | | | | | |
| **Показатељи на нивоу посебног циља**  **(показатељи исхода)** | | | | | **Јединица**  **мере** | | **Базна**  **година** | **Базна вредност** | | | **Циљна година** | | | | **Циљна вредност** | | **Извор провере** | | |
| Удео корисника ромске националности међу свим корисницима права и услуга социјалне заштите | | | | | % | | 2024. | 46% | | | 2028. | | | | 50% | | Годишњи извештај ЦСР | | |
| **МЕРА 5.1: Креирање евиденције о социјалној угрожености ромских породица – социјална карта** | | | | | **Тип мере:** | | | | | | **Институционално-управљачко-организациона** | | | | | | | | |
| **Носилац мере:** | | Одељење за имовинске, опште и заједничке послове | | | **Партнери:** | | | | | | ЦСР, МТ, ЦК, НСЗ, ОЦД | | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | НЕ | | | | | | | | |
| **Укупно процењена финансијска средства за меру (РСД):** | | 900.000,00 | **Вредности фин.средстава**  **по годинама (РСД):** | | | 2027 – 900.000,00 | | | | | | | **Вредности**  **фин.средстава**  **по изворима**  **финансирања:** | | | | | Буџет општине –  900.000,00 | |
| **Показатељи на нивоу мере (показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредности** | | | | | | | | | **Извор провере** | |
| **2026.** | | | **2027.** | | | | **2028.** | |
| Креирана електронска евиднеција о социјалној угрожености ромских породица у Беочину | | | Број | 2024. | | НЕ | | | НЕ | | | ДА | | | | ДА | | Електронска база података ЦК | |
| **Ознака** | **Назив активности** | | **Носилац** | **Партнери.** | | **Рок за реализацију** | | | | **Укупно потребна фин.средства (РСД)** | | | | **Вредности фин.средства по годинама (РСД)** | | | | | **Вредности фин.средства по изворима (РСД)** |
| **5.1.1.** | Израда методологије за мапирање ромских домаћинстава према степену социјалне угрожености | | Одељење за имовинске, опште и заједничке послове | ЦСР, МТ, ЦК, НСЗ, ОЦД | | I квартал 2027. | | | | 150.000,00 | | | | 2027 – 150.000,00 | | | | | Буџет општине -150.000,00 |
| **5.1.2.** | Теренски попис ромских домаћинстава и анкетирање | | Одељење за имовинске, опште и заједничке послове | ЦК, ОЦД | | IV квартал 2027. | | | | 500.000,00 | | | | 2027 – 500.000,00 | | | | | Буџет општине –500.000,00 |
| **5.1.3.** | Креирање електронске базе података о ромским домаћинствима на основу спроведеног пописа | | Одељење за имовинске, опште и заједничке послове | ЦК, ОЦД | | IV квартал 2027. | | | | 250.000,00 | | | | 2027 – 250.000,00 | | | | | Буџет општине –250.000,00 |
| **МЕРА 5.2: Унапредити постојеће програме социјалне заштите намењене најугроженијим ромским породицама** | | | | | **Тип мере:** | | | | | | **Обезбеђивање добара и услуга** | | | | | | | | |
| **Носилац мере:** | | Одељење за имовинске, опште и заједничке послове | | | **Партнери:** | | | | | | ЦСР | | | | | | | | |
| **Период спровођења:** | | 2026 - 2028 | **Посебне измене прописа:** | | | | | | | | НЕ | | | | | | | | |
| **Укупно процењена финансијска средства за меру (РСД):** | | 30.330.000,00 | **Вредности фин.средстава**  **по годинама (РСД):** | | | 2026 – 9.400.000,00  2027 – 9.700.000,00  2028 – 11.230.000,00 | | | | | | | **Вредности**  **фин.средстава**  **по изворима**  **финансирања:** | | | | | Буџет општине – 30.330.000,00 | |
| **Показатељи на нивоу мере -(показатељи резултата)** | | | **Јединица**  **мере** | **Базна**  **година** | | **Базна вредност** | | | **Циљне вредност** | | | | | | | | | **Извор провере** | |
| **2026.** | | | **2027.** | | | | **2028.** | |
| Број ромских породица обухваћених доступним правима и услугама СЗ | | | Број | 2024. | | 55 | | | 60 | | | 60 | | | | 60 | | Годишњи извештај ЦСР | |
| Број деце ромске националности која користе услугу лични пратилац детета | | | Број | 2024. | | 2 | | | 2 | | | 3 | | | | 3 | | Годишњи извештај ЦСР | |
| Број лица ромске националности која користе услугу помоћ у кући | | | Број | 2025. | | 1 | | | 2 | | | 3 | | | | 5 | | Годишњи извештај ЦСР | |
| **Ознака** | **Назив активности** | | **Носилац** | **Партнери** | | **Рок за реализацију** | | | | **Укупно потребна фин.средства (РСД)** | | | | **Вредности фин.средства по годинама (РСД)** | | | | | **Вредности фин.средства по изворима (РСД)** |
| **5.2.1.** | Једнократне новчане помоћи | | Одељење за имовинске, опште и заједничке послове | ЦСР | | IV квартал 2026,  континуирано | | | | 13.500.000,00 | | | | 2026 – 4.500.000,00  2027 – 4.500.000,00  2028 – 4.500.000,00 | | | | | Буџет општине – 13.500.000,00 |
| **5.2.2.** | Интервентне новчане помоћи | | Одељење за имовинске, опште и заједничке послове | ЦСР | | IV квартал 2026,  континуирано | | | | 4.500.000,00 | | | | 2026 – 1.500.000,00  2027 – 1.500.000,00  2028 –  1.500.000,00 | | | | | Буџет општине – 4.500.000,00 |
| **5.2.3.** | Услуга личног пратиоца детета | | Одељење за имовинске, опште и заједничке послове | ЦСР | | IV квартал 2026,  континуирано | | | | 9.900.000,00 | | | | 2026 – 3.000.000,00  2027 – 3.300.000,00  2028 – 3.600.000,00 | | | | | Буџет општине – 9.900.000,00 |
| **5.2.4.** | Помоћ у кући | | Одељење за имовинске, опште и заједничке послове | ЦСР | | IV квартал 2026,  континуирано | | | | 1.200.000,00 | | | | 2026 – 400.000,00  2027 – 400.000,00  2028 – 400.000,00 | | | | | Буџет општине – 1.200.000,00 |
| **5.2.5.** | Ангажовање ромског координатора | | Одељење за имовинске, опште и заједничке послове | / | | IV квартал 2028. | | | | 1.230.000,00 | | | | 2028 – 1.230.000,00 | | | | | Буџет општине – 1.230.000,00 |
| **5.2.6.** | Трибина на тему борбе против дискриминације и циганизма за све грађане | | Одељење за имовинске, опште и заједничке послове | ОШ, ЦК, ОЦД | | IV квартал 2026,  континуирано | | | | / | | | | / | | | | | / |
| **5.2.7.** | Укључивање младих Рома у волонтерске активности Црвеног крста | | Одељење за имовинске, опште и заједничке послове | ЦК | | IV квартал 2026,  континуирано | | | | / | | | | / | | | | | / |
| **5.2.8.** | Покретање иницијативе за ослобађање чланарине у спортским клубовима за децу ромске националности | | Одељење за имовинске, опште и заједничке послове | ЦК | | II квартал 2026. | | | | / | | | | / | | | | | / |

1. **ОКВИР ПРОГРАМСКОГ БУЏЕТА АКЦИОНОГ ПЛАНА ЗА СПРОВОЂЕЊЕ ЛАП-а**

Доношењем Локалног акционог плана за социјалну инклузију Рома и Ромкиња у општини Беочин за период 2026–2028. године успоставља се институционални и финансијски основ за систематично спровођење планираних стратешких мера у области инклузије Рома. ЛАП-ом се предвиђа да се активности финансирају пре свега из буџета општине, уз истовремено стварање могућности за обезбеђивање додатних средстава путем конкурса и других облика финансијске подршке (донаторским средствима привредних субјеката). Поред локалних извора, реализација мера ослањаће се и на финансирање са виших нивоа власти, као и на подршку међународних организација, укључујући средства Европске уније, чиме се обезбеђује стабилност и одрживост спровођења планираних интервенција.

Имајући у виду законске надлежности јединица локалне самоуправе у Републици Србији, општина Беочин ће кроз свој буџет подржати у оквиру овог ЛАП-а мере у кључним областима од значаја за социјалну инклузију ромске националне мањине: образовање, запошљавање, становање, социјална и здравствена заштита. ЛАП-ом је посебно наглашена потреба за улагањем у образовне мере, јачање запошљивости и побољшање стамбених услова припадника ромске заједнице, као и за унапређење приступа здравственим услугама, услугама социјалне и дечије заштите и садржајима који доприносе квалитетнијем друштвеном животу на локалном нивоу. Практично, кроз финансирање реализације активности предвиђених трогодишњим акционим планом омогућује се унапређење стања у пет области значајних за смањење социјалне искључености Рома и Ромкиња у општини Беочин.

У циљу унапређења ефикасности коришћења средстава и бољег планирања будућих интервенција, надлежне организационе јединице општинске управе за спровођење конкретних активности, у сарадњи са одељењем надлежним за послове финансија, спровешће анализу укупних буџетских и донаторских издвајања намењених социјалном укључивању Рома и Ромкиња. Налази те анализе, заједно са искуствима стеченим током реализације плана у наредном трогодишњем периоду, представљаће основ за даље унапређење модела финансирања и припрему наредног акционог плана за период 2029–2031.

Сходно Упутству за припрему Одлуке о буџету локалне власти за 2026. годину са пројекцијама за 2027. и 2028. годину[[12]](#footnote-13) општина Беочин ће наставити финансирање мера и механизама за социјално укључивање Рома и Ромкиња у оквиру постојећих буџетских програма (према Анекс-у 5 Упутства) и раздела надлежне Општинске управе у буџету општине – Раздео 5.

Финансирање мера за инклузију Рома и Ромкиња треба да буде обезбеђено кроз приходе буџета општине, укључујући изворне, уступљене и трансферне приходе (као што су општи приходи буџета и трансфери од других нивоа власти). Осим тога, неопходно је планирати и добровољне трансфере од физичких и правних лица, донације и помоћи од међународних организација, као и финансијску помоћ ЕУ. Ова средства ће бити коришћена за финансирање текућих активности, односно капитална улагања као што је нпр. изградња новог вртића Предшколске установе, а које су предвиђене Локалним акционим планом.

Приликом утврђивања међусобног односа између посебних циљева, дефинисаних мера и извора финансирања, као важан фактор узета је у обзир динамика планирања и спровођења пројеката који се финансирају из буџетских и/или донаторских средстава. Полазећи од података које су доставили надлежни органи управе, анализе нормативно-правног основа за финансирање појединачних мера и активности у приоритетним областима инклузије, као и информација о постојећим механизмима подршке социјалном укључивању Рома и Ромкиња, извршена је процена неопходних финансијских средстава за реализацију планираних интервенција по областима деловања.

Целокупан процес процене заснован је на принципима програмског буџетирања и важећим актима којима се уређују надлежности општине, њених органа и корисника буџетских средстава, чиме је обезбеђена усклађеност планираних мера са постојећим институционалним и финансијским оквиром. Сходно наведеном, акциони план садржи и процену трошкова активности предвиђених предметним планом, а неопходно је вршити и адекватно планирање дефинисаних расхода и издатака по мерама и активностима у конкретним програмима буџета општине, ради остваривања циљева програмског буџетирања и то:

* класификација расхода и издатака према уже дефинисаним надлежностима и мерама корисника буџета,
* одређивање конкретне сврхе на коју се средства троше,
* одређивање начина потрошње средстава, а такође и повезаности са средњорочним циљевима,
* утврђивање елемената за мерење учинка спровођења мера.

Oд програмског буџета на нивоу јединице локалне самоуправе, очекује се да исти:

* пружа јединствен оквир за утврђивање приоритетних расхода и издатака,
* унапређује координацију политика ради остваривања националних и локалних социјалних циљева,
* обезбеђује финансијски контекст средњорочним плановима корисника буџета,
* омогућава свим заинтересованим странама да уоче неефикасно трошење јавних средстава,
* доприноси унапређењу услуга јавне управе кроз процену односа њихове цене и квалитета,
* омогућава израду буџета који је транспарентнији и разумљивији за грађане.

На средњорочном плану спровођења активности (од којих се неке активности спроводе само у једној години акционог плана, а неке се спроводе у континуитету током три године) предвиђа се планирање средстава из буџета општине Беочин у следећим износима:

|  |  |  |  |
| --- | --- | --- | --- |
| **Редни број** | **Ознака активности** | **Активност** | **Финансирање из буџета општине Беочин 2026-2028. године** |
| 1. | 1.1.3 | Двочасовни инклузивни програм за превазилажење језичке баријере и учење српског језика за децу старости 3-5,5 година | 1.180.000,00 |
| 2. | 1.2.5 | Бесплатни прибор и уџбеници | 900.000,00 |
| 3. | 1.2.6. | Обележевање 8. априла Светског дана Рома | 450.000,00 |
| 4. | 1.3.1 | Стипендије за најбоље средњошколце ромске националности | 720.000,00 |
| 5. | 1.3.5 | Суфинансирање трошкова месечних карата за средњошколце | 8.336.000,00 |
| 6. | 2.2.5 | Пројекат: „Економско оснаживање ромске популације кроз прекваливикацију и доделу start up грантова“ | 500.000,00 |
| 7. | 3.1.2 | Анкетно истраживање и анализа потреба ромских породица у области становања | 100.000,00 |
| 8. | 3.2.2. | Израда пројектно-техничке документације | 1.000.000,00 |
| 9. | 3.3.1 | Израда и штампа упутства за озакоњење стамбених објеката у којима живе Роми | 30.000,00 |
| 10. | 3.3.2 | Информисање лица ромске националности о доступној бесплатној правној и техничкој помоћи у поступку озакоњења стамбених објеката | 60.000,00 |
| 11. | 3.4.1 | Унапређење инфраструктуре у насељу са реконструкцијом водоводне мреже, изградња електро мреже, асфалтирање коловоза | 2.000.000,00 |
| 12. | 3.4.3 | Информативне радионице о подизању свести о очувању животне средине и одржавању хигијене стамбених простора и насеља | 50.000,00 |
| 13. | 4.1.3 | Теренске посете медицинског тима ДЗ непокретним и слабо покретним пацијентима из ромске популације | 300.000,00 |
| 14. | 4.2.1 | Организовање превентивних прегледа у насељима где живи ромска заједница | 300.000,00 |
| 15. | 4.2.3 | Радионице за ученике основних и средњих школа на тему полно преносивих болести, репродуктивног здравља и планирања породице | 180.000,00 |
| 16. | 4.2.4 | Радионице за децу од 1. до 4. разреда ОШ на тему хигијенских навика, правилне исхране и здравих стилова живота | 180.000,00 |
| 17. | 4.2.5 | Трибине о превенцији хипертензије и дијабетеса у ромским насељима | 180.000,00 |
| 18. | 5.1.1 | Израда методологије за мапирање ромских домаћинстава према степену социјалне угрожености | 150.000,00 |
| 19. | 5.1.2 | Теренско мапирање ромских домаћинстава и формирања базе података | 500.000,00 |
| 20. | 5.1.3 | Креирање електронске базе података о ромским домаћинствима на основу мапирања | 250.000,00 |
| 21. | 5.2.1 | Једнократне новчане помоћи | 13.500.000,00 |
| 22. | 5.2.2 | Интервентне новчане помоћи | 4.500.000,00 |
| 23. | 5.2.3 | Услуга личног пратиоца детета | 9.900.000,00 |
| 24. | 5.2.4 | Помоћ у кући | 1.200.000,00 |
| 25. | 5.2.5 | Ангажовање ромског координатора | 1.230.000,00 |
| **I.** | | **Укупно за спровођење активности ЛАП-а из буџета општине Беочин** | **47.696.000,00** |

Одлуком о буџету општине Беочин је у наредним годинама важења овог Локалног акционог плана потребно предвидети износе средстава из других извора, а у складу са релевантним информацијама о конкурсима потенцијалних донатора/финансијера у предстојећем периоду и то:

- Донације од међународних организација - извор 06,

- Трансфере од других нивоа власти - извор 07,

- Добровољне трансфере од физичких и правних лица - извор 08,

- Финансијска помоћ ЕУ – извор 56.

Предметни извори финансирања су представљени у наредном табеларном приказу из акционог плана где су означени као "донаторска средства":

|  |  |  |  |
| --- | --- | --- | --- |
| **Редни број** | **Ознака активности** | **Активност** | **Финансирање из донаторских средстава у периоду 2026-2028. године** |
| 1. | 1.1.4 | Изградња новог вртића у Беочину | 340.000.000,00 |
| 2. | 1.2.3 | Функционисање „Клуб девојчица“ на тему важности образовања | 400.000,00 |
| 3. | 2.2.5 | Пројекат: „Економско оснаживање ромске популације кроз прекваливикацију и доделу start up грантова“ | 4.500.000,00 |
| 4. | 3.1.5 | Израда извештаја о потребама за унапређење инфраструктуре у деловима насеља где живе Роми | 300.000,00 |
| 5. | 3.2.2. | Израда пројектно техничке документације | 1.500.000,00 |
| 6. | 3.3.3 | Пружање правне и техничке помоћи лицима ромске националност и у поступку озакоњења стамбених објеката | 300.000,00 |
| 7. | 3.4.2 | Санација и реконструкција објеката у ромским насељима | 500.000,00 |
| 8. | 3.4.3 | Информативне радионице о подизању свести о очувању животне средине и одржавање хигијене стамбених простора и насеља | 50.000,00 |
| **II.** | | **Укупно за спровођење активности ЛАП-а из донаторских средстава:** | **347.550.000,00** |

Укупан износ средстава неопходан за спровођење овог трогодишњег акционог плана се утврђује на нивоу од:

I. извори буџета општине ............................................................. 47.696.000,00 динара

II. донаторска средства ................................................................... 347.550.000,00 динара

**Укупно .................................................................................... 395.246.000,00 динара.**

Финансирање мера предвиђених ЛАП-ом планира се кроз Одлуку о буџету општине Беочин у буџетским годинама од 2026. до 2028. године, у складу са доступним средствима за извршење буџета у свакој години. Спровођење мера треба планирати као програмску активност (текући задаци за постизање циљева) или као пројекат (временски ограничен подухват са јасно дефинисаним резултатима). Мере и активности у оквиру посебних циљева ЛАП-а распоређују се по различитим програмима локалног буџета, у зависности од њихове природе, циљева и доприноса генералном циљу појединих програма (1-17).

**Посебни циљ 1: Унапређење континуираности похађања наставе на свим нивоима образовања са посебним фокусом на побољшање општег успеха ромских ученика и смањење осипања**

Финансирање активности 1.1.3. из акционог плана у вези двочасовног инклузивног програма за превазилажење језичке баријере треба планирати кроз програм 15. прогамску активност 0602-0007, закључењем уговора о реализацији активности са организацијом цивилног друштва у току 10 месеци у години. Планирање и извршење издатака за капитални пројекат изградње новог вртића, употребом донаторских и наменских средстава, потребно је планирати у програму 8 - Предшколско васпитање, као посебан капитални пројекат 2002-5XXX са називом „Изградња новог вртића у Беочину“ под функциојом 911 – Предшколско образовање.

Активности у оквирима планиране мере 1.2. када се ради о функционисању „Клуба девојчица“ на тему важности образовања потребно је планирати као посебан пројекат код директног корисника Општинске управе са ознаком пројекта 2003-4XXX са годишњим износом реализације од 200 хиљада динара. Поред тога активности, као што су бесплатни прибор и уџбеници, односно обележавање Светског дана Рома потребно је планирати и извршавати (сходно пракси буџетирања) помоћу програма 15, програмске активности 0602-0007 са економском класификацијом 481 у вредностима предвиђених овим акционим планом.

Мера 1.3. која обухвата активности у виду обезбеђивања стипендија за најбоље средњошколце, односно обухвата расходе на име суфинансирања трошкова месечних карата за средњошколце захтева планирање буџетских издвајања у оквирима раздела Општинске управе, у програму 11 – Социјална и дечија заштита, у програмској активности 0902-0019 Подршка деци и породици са децом, под функцијом 040 – Породица и деца и економском класификацијом 472 – Накнаде за социјалну заштиту из буџета.

**Посебни циљ 2: Смањење стопе незапослености у ромској заједници**

Највећи део предложених мера у оквирима посебног циља 2 из акционог плана се реализује подсредством средстава Националне службе за зашошљавање, односно преко одобреног финансијског плана те институције. Ипак, потребно је предвидети буџетска средства, односно донаторска средства за финансирање посебног пројекта под називом: „Пројекат: „Економско оснаживање ромске популације кроз прекваливикацију и доделу start up грантова“ у 2027. и 2028. години и то по 2,5 милиона динара у свакој години. Буџетирање предметног пројекта потребно је финализовати кроз програм 3 – Локални економски развој, пројекат 1501-4XXX са економским класификацијама 423 – Услуге по уговору и 454 – Субвенција приватним предузећима.

**Посебни циљ 3: Унапређење инфраструктуре у ромским насељима, побољшање услова становања и подршка у решавању у поступцима озакоњења објеката**

Активности везано за унапређење становања ромске популације у општини Беочин, које су предвиђене акционим планом у виду анкетног истраживања и анализе потреба, израде извештаја о потребама, штампањем упутстава за озакоњење стамбених објеката, информативних радионица о доступној бесплатној помоћи и подизања свести ромског становништва о очувању животне средине и одржавања хигијене треба планирати у оквиру програма 1 – Становање, урбанизам и просторно планирање у разделу 5 – Општиснка управа, под функцијом 060 – Становање, програмске активности 1101-0004 Стамбена подршка и економске класификације 423 – Услуге по уговору. Са друге стране, израду пројектно техничке документације, односно унапређење инфраструктуре и санацију, односно реконструкцију објеката у ромским насељима треба планирати као посебан пројекат у оквирима одговарајућег програма локалног буџета и то у оквирима програма 2 – Комуналне делатности и/или програма 7 – Организација саобраћаја и саобраћајна инфраструктура, као капитални пројекти са одговарајућом економском класификацијом у класи 5.

**Посебни циљ 4: Унапређење здравственог стања ромске популације у општини Беочин**

Средства за финансирање активности предвиђених у оквиру мере 4.1. и 4.2.. потребно је извршавати кроз одобрени финансијки план Општинске управе као директног корисника, у програму 12 – Здравствена заштита, програмске активности 1801-0001 Функционисање установа примарне здравствене заштите, под функцијом 760 и економске класификације 464 – Дотације организацијама обавезног социјалног осигурања. Правни основ за реализацију свих активности предвиђених у оквиру овог посебног циља треба да буде годишњи закључени уговор између општине Беочин и Дома здравља у Беочину. У спровођењу сваке активности предвиђене овим акционим планом, осим Одељења за имовинске, опште и заједничке послове, главну улогу треба да имају кадрови Дома здравља у Беочину.

**Посебни циљ 5: Повећање обухвата најугроженијих ромских домаћинстава доступним правима и услугама у области социјалне заштите**

Средства за финансирање мере 5.1. Креирање евиденције о социјалној угрожености ромских породица – социјална карта потребно је планирати и извршавати преко програма 11 – Социјална и дечија заштита, функције 070 – Социјална заштита угроженом становништву и економске класификације 481 – Дотације невладиним организацијама и уговорити реализацију предвиђених активности акционог плана са Црвеним крстом у Беочину.

Додела једнократних новчаних помоћи, интервентних новчаних помоћи које су предвиђене активностима овог акционог плана, кроз меру 5.2, потребно је извршавати кроз одобрену апропријацију за извршавање расхода Центра за социјални рад у оквиру програма 11 – Социјална и дечија заштита, програмска активност 0902-0001 Једнократне помоћи и други облици помоћи, функције 070 – Социјална заштита угроженом становништву и економске класификације 472 – Накнаде за социјалну заштиту из буџета.

Средства за финансирање услуга лични пратилац детета и помоћ у кући као услуга социјалне заштите потребно је планирати и реализовати посредством програмске активности 0902-0016 Дневне услуге у заједници, функције 040 и 020 и економске класификације 472 – Накнаде за социјалну заштиту из буџета.

Ангажовање ромског координатора у свакодневним активностима Центра за социјални рад треба планирати кроз програм 11 – Социјална и дечија заштита, програмске активности 0902-0005 Обављање делатности установа социјалне заштите, са економском класификацијом 463 – Трансфери осталим нивоима власти.

Све наведене активности које се финансирају употребом буџетских средстава општине потребно је представити кроз програмске информације у образложењу одлуке о буџету општине у конкретној години буџетирања, уз формулисање адекватних програмских информација (циљева, индиктора и циљаних вредности) ради праћења остварених резултата и учинка.

1. **ОКВИР ЗА ПРАЋЕЊЕ, ВРЕДНОВАЊЕ УЧИНКА И ИЗВЕШТАВАЊЕ О СПРОВОЂЕЊУ ЛАП-а**

Локални акциони план се спроводи реализацијом мера и активности које су детаљно разрађене у акционом плану (АП) овог документа, а за његово спровођење биће формирано и одговорно **Локално координационо тело за социјално укључивање Рома и Ромкиња**. Координационо тело се састаје квартално (4 пута годишње) како би размотрио динамику спровођења мера и активности из ЛАП-а. Оно утврђује које су активности планиране у текућој години, служи као канал за размену информација између носилаца и партнера задужених за реализацију појединачних мера и разматра уочене проблеме и начине њиховог превазилажења. Састанке координационог тела сазива председник овог тела који уједно утврђује и дневни ред састанака. Административне послове за ово тело обавља Одељење за имовинске, опште и заједничке послове.

Највећи део одговорности за спровођење појединачних мера и активности ЛАП-а лежи **на организационим јединицама Општинске управе Беочин,** које су у акционом плану наведене као „носилац мере“, односно „носилац активности“. Такође, у релазацији мера и активности активно учествују и остали актери наведени у акционом плану као „партнери“. Реч је о широком спектру актера међу којима се, између осталог, налазе: Предшколска установа, основне школе, Центар за социјални рад Града Новог Сада – Одељење у Беочину, Дом здравља, Национална служба за запошљавање, Мобилни тим, педагошки асистенти и ромска удружења итд.

Праћење мера и активности врши се преко показатеља учинка (показатељи резултата), који су дефинисани у АП за сваку поједничну меру и садрже циљане вредности за сваку поједначну годину споровођења ЛАП-а. За праћење остварености циљева користе се показатељи исхода (за посебне циљеве) и показатељи ефеката (за општи циљ), чије су циљане вредности за последњу годину реализације ЛАП-а прецизно дефинисане самим документом. Праћење ЛАП-а обухвата низ задатака међу којима се налази:

* редовна комуникација и размена информација између свих актера укључених у реализацију ЛАП-а и то електонским путем, одржавањем периодичних састанака и подношењем извештаја,
* прикупљање података и информација о томе како тече реализација конкретних мера и активности, укључујући и формирање оних евиденција које до сада нису вођене, а битне су за праћење и евалуацију ЛАП-а,
* дефинисање превентивних мера у случају појаве ризика који могу угрозити спровођење ЛАП-а, односно предлагање конкретних акција за решавање проблема када се појаве и угрозе спровођење конкретних мера и активности,
* информисање јавности и свих заинтересованих страна о томе како тече спровођење ЛАП-а,
* припрема и подношење годишњих и трогодишњег извештаја о реализацији ЛАП-а.

**Вредновање учинка (евалуација**) подразумева оцену релевантности, ефикасности, ефективности и одрживости ЛАП-а за социјалну инклузију Рома и Ромкиња у циљу његовог преиспитивања и унапређења, било у процесу његове ревизије или током новог процеса стратешког планирања. Вредновање учинка подразумева спровођење *еx-post* анализе ефеката у складу са одредбама Закона о планском систему и Уредбе о методологији израде докумената јавних политика. Планирано је да *еx-post* анализа ЛАП-а буде спроведена у последњем кварталу 2028. године, како би се обезбедила независна процена ефеката спроведеног ЛАП-а, као и улазне информације и препоруке за даље планирање социјалне инклузије Рома и Ромкиња у Општини Беочин.

**Годишњи извештај о реализацији ЛАП-а** подноси Локално координационо тело за социјално укључивање Рома и Ромкиња Општинском већу најкасније до 30. априла текуће године за претходну календарску годину. Одговорност за припрему годишњих извештаја сноси Одељење за имовинске, опште и заједничке послове које најкасније до 15. јануара текуће године доставља образац годишњег извештаја свим организационим јединицама ОУ и партнерима (набројаним у АП као „носилац активности“ и „партнери“) да га попуне у погледу остварених показатеља резултата за мере и активности у чијој реализацију су непосредно учествовали. Рок за прикупљање података за потребе годишњег извештаја не може бити дужи од месец дана. Одељење за имовинске, опште и заједничке послове, након прикупљања података, приступа обједињавању годишњег извештаја за свих 5 области које су обухваћене ЛАП-ом, како би га до 20. априла упутило Локалном координационом телу. Годишњи извештај прво одобрава Локално координационо тело, које га потом подноси Општинском већу до наведеног рока.

**Тродишњи / финални извештај о реализацији ЛАП-а** подноси Локално координационо тело за социјално укључивање Рома и Ромкиња Општинском већу, а оно га доставља Скупштини општине најкасније у року од 120 дана по истеку треће календарске године од дана усвајања ЛАП-а. Уз овај извештај доставља се и нови документ јавне политике (стратегија / програм) којим се замењује ЛАП за социјалну инклузију Рома и Ромкиња 2026 – 2028. у новом планском периоду. Подела одговорности и начин припреме трогодишњег извештаја је исти као и код годишњих извештаја, само се за ову прилику користи посебан образац трогодишњег извештаја.

1. „Водич за припрему, буџетирање и праћење локалног акционог плана за инклузију Рома“, СКГО, 2019. [www.skgo.org/storage/app/uploads/public/164/508/695/1645086950\_SKGO%20-%20Vodic%20za%20inlkluziju%20Roma%20za%20web.pdf](http://www.skgo.org/storage/app/uploads/public/164/508/695/1645086950_SKGO - Vodic za inlkluziju Roma za web.pdf) [↑](#footnote-ref-2)
2. Декларација партнера Западног Балкана о интеграцији Рома у оквиру процеса проширења ЕУ, доступно на: <https://www.rcc.int/romaintegration2020/files/admin/docs/9a8e38a1f175f0396890316ce7fcf2a3.pdf> [↑](#footnote-ref-3)
3. Tермин je усклађен са националном Стратегијом и представља посебан облик расизма који је усмерен према Ромима и као такав је препознат у међународним политикама и документима под називом “Antigypsyism”. Више детаља je доступно на: <https://www.coe.int/en/web/roma-and-travellers/antigypsyism-/-discrimination>, <https://www.enar-eu.org/about/antigypsyism/>, <https://antigypsyism.eu/> [↑](#footnote-ref-4)
4. Албанци, Бошњаци, Бугари, Буњевци, Македонци, Муслимани, Немци, Румуни, Руси, Русини, Словенци, Украјинци, Црногорци [↑](#footnote-ref-5)
5. Србија- ромска насеља - Истраживање вишеструких показатеља 2019., доступно на: <https://www.stat.gov.rs/media/5611/mics6_izvestaj_srbija.pdf> [↑](#footnote-ref-6)
6. Закон о социјалној заштити ("Сл. гласник РС", бр. 24/2011) [↑](#footnote-ref-7)
7. “Сл. лист општине Беочин“ бр. 25/2024 [↑](#footnote-ref-8)
8. Програм унапређења социјалне заштите у општини Беочин за периоди од 2025. до 2030. год, доступно на: <https://www.beocin.rs/sr/Files/File/download/Strateska-dokumenta/Beocin-Program-unapredjenja-SZ-Final.pdf> [↑](#footnote-ref-9)
9. Резултати истраживања су доступни на: <https://ravnopravnost.gov.rs/wp-content/uploads/2024/09/Percepcija-romske-zajednc-o-diskriminaciji.pdf> [↑](#footnote-ref-10)
10. Повереник за заштиту равноправности (2023), Истраживање јавног мњења: Извештај о перцепцији грађана и грађанки о дискриминацији у Србији, Београд. Доступно на: <https://ravnopravnost.gov.rs/izvestaj-o-percepciji-gradjana-i-gradjanki-o-diskriminaciji-u-srbiji/>

    [↑](#footnote-ref-11)
11. Савет Европе и Канцеларија за људска и мањинска права (2021), Извештај о учешћу Рома у јавном и политичком животу у Србији, стр. 7–9. [↑](#footnote-ref-12)
12. https://www.mfin.gov.rs/dokumenti2/uputstvo-za-pripremu-odluke-o-budzetu-lokalnih-vlasti-za-2026-godinu-i-projekcija-za-2027-i-2028-godinu [↑](#footnote-ref-13)